Vnútorný predpis

číslo x/2023

**Študijný poriadok**

**Slovenskej technickej univerzity**

**v Bratislave**

Dátum: 28. júna 2023

**Slovenská technická univerzita v Bratislave, Vazovova 5, Bratislava**

V Bratislave 28. júna 2023

Číslo: x/2023

Akademický senát Slovenskej technickej univerzity v Bratislave v súlade s § 9 ods. 1 písm. a) bod 1 v spojení s § 15 ods. 1 písm. c) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon“), na základe § 113am ods. 1 zákona schválil na svojom zasadnutí dňa 28. júna 2023 nasledovný

**ŠTUDIJNÝ PORIADOK**

**Slovenskej technickej univerzity v Bratislave**

# ČASŤ PRVÁ ZÁKLADNÉ USTANOVENIA

## Článok 1

1. Študijný poriadok Slovenskej technickej univerzity v Bratislave (ďalej len „študijný poriadok“) je podľa § 15 ods. 1 písm. c) zákona vnútorným predpisom Slovenskej technickej univerzity v Bratislave (ďalej len „STU“ alebo „univerzita“) a upravuje pravidlá štúdia bakalárskych, inžinierskych, magisterských a doktorandských študijných programov uskutočňovaných na STU.
2. V celom texte tohto študijného poriadku sa z dôvodu zjednodušenia pre označenie osôb používa mužský tvar podstatných mien (napr. uchádzač, študent, doktorand, absolvent, učiteľ, skúšajúci, garant študijného programu, školiteľ, zamestnanec a pod.). Pri každom použití takéhoto podstatného mena tento výraz zahŕňa všetky osoby bez ohľadu na ich rod alebo pohlavie.
3. Študijný poriadok je záväzný pre všetkých študentov STU vrátane študentov iných vysokých škôl prijatých na štúdium na STU v rámci akademickej mobility[[1]](#footnote-1) (ďalej tiež ako „študent“), vysokoškolských učiteľov STU (ďalej len „učiteľov“) a iných zamestnancov STU, ktorí na STU a jej fakultách študujú alebo štúdium riadia a zabezpečujú (ďalej len „zamestnanci“).
4. Ustanovenia tohto študijného poriadku sa primerane vzťahujú aj na študentov iných vysokých škôl, ktorí počas štúdia absolvujú na STU len niektoré predmety v príslušnej časti akademického roka a ostatné predmety v príslušnom akademickom roku absolvujú na vysokej škole, na ktorú boli prijatí podľa § 58 zákona[[2]](#footnote-2).
5. Študijný program sa uskutočňuje na fakulte, ak ho odborne aj organizačne zabezpečuje fakulta STU; v ostatných prípadoch sa študijný program uskutočňuje na univerzite. Ak v konkrétnom ustanovení tohto študijného poriadku nie je ustanovené inak, tam, kde je uvedené „fakulta“, rozumie sa tým aj „univerzita“ a tam, kde je uvedené „dekan“, rozumie sa tým v súvislosti s univerzitou „rektor“; všetky slovné spojenia sú v príslušnom vzťahu k významu dotknutého ustanovenia, pokiaľ to povahe daného ustanovenia neodporuje.

# ČASŤ DRUHÁ BAKALÁRSKE, INŽINIERSKE, MAGISTERSKÉ A DOKTORANDSKÉ ŠTUDIJNÉ PROGRAMY

## Článok 2 **Študijný odbor, študijný program a študijný plán**

1. Fakulta poskytuje, organizuje a zabezpečuje vysokoškolské vzdelávanie v rámci akreditovaných bakalárskych, inžinierskych, magisterských a doktorandských študijných programov v študijnom odbore alebo v kombinácii dvoch študijných odborov.
2. **Študijný odbor** je oblasť poznania, ktorá môže byť predmetom vysokoškolského vzdelávania v niektorom z jeho troch stupňov. Študijný odbor sa vymedzuje obsahom, ktorý charakterizujú najmä oblasti a rozsah vedomostí, zručností a kompetencií, ktoré profilujú absolventa.
3. **Študijný program** je súbor predmetov, ktoré pozostávajú zo vzdelávacích činností, ktorými sú najmä prednáška, seminár, cvičenie, záverečná práca, projektová práca, laboratórne práce, stáž, exkurzia, odborná prax, štátna skúška a ich kombinácie a súbor pravidiel zostavený tak, že úspešné absolvovanie týchto vzdelávacích činností pri zachovaní uvedených pravidiel umožňuje získať vysokoškolské vzdelanie. Študijný program sa zostavuje tak, aby v ňom bolo možné absolvovať akademickú mobilitu alebo získať skúsenosti zodpovedajúce akademickej mobilite ([čl. 7](#_Článok_7_Akademická) tohto študijného poriadku).[[3]](#footnote-3)
4. Študijný program bližšie určujú[[4]](#footnote-4):
   1. názov študijného programu,
   2. študijný odbor, v ktorom sa absolvovaním študijného programu získa vysokoškolské vzdelanie, alebo kombinácia dvoch študijných odborov, v ktorých sa absolvovaním študijného programu získa vysokoškolské vzdelanie,
   3. stupeň vysokoškolského štúdia, pre ktorý je študijný program určený,
   4. forma štúdia,
   5. profil absolventa,
   6. charakteristika predmetov vrátane hodnotenia študijných výsledkov v rámci štúdia predmetov ([čl. 13](#_Článok_13_Kontrola) tohto študijného poriadku) a počtu kreditov, ktoré sa ich absolvovaním získajú, prípadne dĺžka praxe, ,
   7. pravidlá a podmienky utvárania študijných plánov ([čl. 11](#_Článok_11_Pravidlá) tohto študijného poriadku),
   8. štandardná dĺžka štúdia vyjadrená v akademických rokoch ([čl. 3](#_Článok_3_Formy,) tohto študijného poriadku),
   9. požadované schopnosti a predpoklady uchádzača o štúdium študijného programu,
   10. rozdelenie štúdia na časti vyjadrené v akademických rokoch alebo v ich častiach a podmienky, ktorých splnenie sa vyžaduje, aby študent mohol postúpiť do ďalšej časti štúdia; podmienky sa vyjadrujú počtom kreditov získaných za absolvované predmety ([čl. 17](#_Článok_17_Kontrola) tohto študijného poriadku),
   11. počet kreditov, ktorého dosiahnutie je podmienkou riadneho skončenia štúdia ([čl. 3](#_Článok_3_Formy,) tohto študijného poriadku),
   12. ďalšie podmienky, ktoré musí študent splniť v priebehu štúdia študijného programu a na jeho riadne skončenie vrátane štátnych skúšok ([čl. 18, čl. 19](#_Článok_19_Štátna) a [čl. 22](#_Článok_22_Riadne) tohto študijného poriadku),
   13. osobitná charakteristika, ak ju študijný program má[[5]](#footnote-5),
   14. udeľovaný akademický titul,
   15. pri spoločných študijných programoch[[6]](#footnote-6) spolupracujúce vysoké školy a vymedzenie, ktoré študijné povinnosti plní študent na ktorej vysokej škole,
   16. jazyk alebo jazyky, v ktorých sa študijný program uskutočňuje, ktorými sa rozumejú jazyk alebo jazyky, v ktorých sú vyučované predmety študijného programu.
5. Fakulta uskutočňuje bakalársky študijný program (ďalej tiež „bakalárske štúdium“) ako študijný program prvého stupňa, inžiniersky študijný program (ďalej tiež „inžinierske štúdium“) a magisterský študijný program (ďalej tiež „magisterské štúdium“) ako študijný program druhého stupňa a doktorandský študijný program (ďalej tiež „doktorandské štúdium“) ako študijný program tretieho stupňa. Bližšie o stupňoch vysokoškolského štúdia a akademických tituloch udeľovaných po absolvovaní vysokoškolského štúdia v príslušných stupňoch upravuje Štatút STU.[[7]](#footnote-7)
6. Fakulta uskutočňuje študijný program v štátnom jazyku, ktorým je slovenský jazyk[[8]](#footnote-8). Študijným programom uskutočňovaným v štátnom jazyku sa rozumie aj študijný program, ktorý je uskutočňovaný v kombinácii slovenského jazyka s iným jazykom alebo jazykmi (napr. českým jazykom, anglickým jazykom), to znamená, že študijný program (ako celok) sa neuskutočňuje výlučne v inom ako štátnom jazyku. Fakulta môže uskutočňovať študijný program (ako celok) aj v inom ako štátnom jazyku, a to v anglickom jazyku.
7. Fakulta môže zabezpečovať študijný program v spolupráci s inými vysokými školami vrátane vysokých škôl so sídlom mimo územia Slovenskej republiky (ďalej len „spolupracujúce vysoké školy“). Študenti prijatí na študijný program zabezpečovaný spolupracujúcimi vysokými školami (ďalej len „spoločný študijný program“) absolvujú na jednotlivých spolupracujúcich vysokých školách jednotlivé časti štúdia Spolupracujúce vysoké školy sa podieľajú na tvorbe spoločného študijného programu, rozhodovaní o prijímacom konaní a rozhodovaní o splnení podmienok na riadne skončenie štúdia. [[9]](#footnote-9).
8. Podmienky spolupráce podľa bodu 7 tohto článku určí dohoda spolupracujúcich vysokých škôl. V dohode sa určia najmä podmienky prijatia na spoločný študijný program, podmienky na jeho absolvovanie, podrobnosti o organizácii štúdia, udeľovanom akademickom titule a podrobnosti o dokladoch o skončení štúdia. Študent prijatý na štúdium spoločného študijného programu je počas štúdia študentom všetkých spolupracujúcich vysokých škôl. Dohoda spolupracujúcich vysokých škôl o spoločnom študijnom programe upraví aj platnosť vnútorných predpisov pre študentov spoločných študijných programov a rozhodovanie o ich akademických právach a povinnostiach v súlade s vnútornými predpismi príslušnej spolupracujúcej vysokej školy a právnymi predpismi štátu, v ktorom sa štúdium uskutočňuje.
9. **Študijný plán** študenta určuje časovú a obsahovú postupnosť predmetov a formy hodnotenia študijných výsledkov vrátane zohľadnenia možnosti absolvovania akademickej mobility*.* Študijný plán si okrem formy hodnotenia študijných výsledkov zostavuje v rámci určených pravidiel študent sám [(čl. 11](#_Článok_11_Pravidlá) tohto študijného poriadku).
10. Fakulta určí pre každý študijný program odporúčaný študijný plán. Odporúčaný študijný plán je zostavený tak, aby jeho absolvovaním študent splnil podmienky na riadne skončenie štúdia v rámci štandardnej dĺžky štúdia zodpovedajúcej študijnému programu.

## Článok 3 **Formy, metódy, štandardná dĺžka štúdia a kredity**

1. Študijný program sa môže uskutočňovať :
   1. v **dennej forme štúdia**, ktorá je organizovaná tak, že štúdium podľa odporúčaného študijného plánu zodpovedá v závislosti od študijného programu z hľadiska časovej náročnosti práci študenta v rozsahu 1 500 až 1 800 hodín za akademický rok vrátane samostatného štúdia a samostatnej tvorivej činnosti,
   2. v **externej forme štúdia**, ktorá je organizovaná tak, že štúdium podľa odporúčaného študijného plánu zodpovedá v závislosti od študijného programu z hľadiska časovej náročnosti práci študenta v rozsahu 750 až 1 440 hodín za akademický rok vrátane samostatného štúdia a samostatnej tvorivej činnosti.
2. Fakulta uskutočňuje študijné programy vo všetkých stupňoch vysokoškolského štúdia v dennej forme štúdia. Doktorandské študijné programy uskutočňuje aj v externej forme štúdia.
3. Vzdelávacie činnosti predmetov študijného programu podľa [čl. 2](#_Článok_2_Študijný) bod 3 tohto študijného poriadku sa môžu uskutočňovať:
   1. **prezenčnou** **metódou**, ktorá spočíva na vyučovaní s priamym kontaktom učiteľa so študentom,
   2. **dištančnou metódou**, ktorá nahrádza priamy kontakt učiteľa so študentom komunikáciou prostredníctvom komunikačných prostriedkov, najmä prostriedkov založených na využívaní počítačových sietí,
   3. **kombinovanou metódou,** ktorá spočíva v kombinácii prezenčnej a dištančnej metódy.
4. Pri dennej forme a externej forme uskutočňovania študijného programu sa používajú rovnaké metódy. Ak používanie rovnakých metód nie je možné, prípadné nevyhnutné rozdiely v uskutočňovaní študijného programu v dennej forme a externej forme nesmú mať negatívny vplyv na výsledky vzdelávania
5. **Štandardná** **dĺžka štúdia** je doba štúdia určená študijným programom podľa [čl. 2](#_Článok_2_Študijný) bod 4 písm. h) tohto študijného poriadku, vyjadrená v akademických rokoch.
6. Štandardná dĺžka štúdia vrátane odbornej praxe pre bakalársky študijný program, v dennej forme štúdia je tri akademické roky alebo štyri akademické roky; počet kreditov, ktorých dosiahnutie je podmienkou riadneho skončenia štúdia, pre bakalársky študijný program so štandardnou dĺžkou štúdia
   * 1. tri akademické roky je 180 kreditov,
     2. štyri akademické roky je 240 kreditov.
7. Štandardná dĺžka štúdia vrátane odbornej praxe pre inžiniersky študijný program a magisterský študijný program v dennej forme štúdia je jeden, dva alebo tri akademické roky; počet kreditov, ktorých dosiahnutie je podmienkou riadneho skončenia štúdia, pre študijný program druhého stupňa so štandardnou dĺžkou štúdia
   1. jeden akademický rok je 60 kreditov,
   2. dva akademické roky je 120 kreditov,
   3. tri akademické roky je 180 kreditov.
8. Štandardná dĺžka štúdia pre doktorandský študijný program
   * + 1. v dennej forme štúdia je tri alebo štyri akademické roky; počet kreditov, ktorých dosiahnutie je podmienkou riadneho skončenia štúdia, pre doktorandský študijný program v dennej forme štúdia so štandardnou dĺžkou štúdia

tri akademické roky je 180 kreditov,

štyri akademické roky je 240 kreditov,

* + - 1. v externej forme štúdia je štyri alebo päť akademických rokov; počet kreditov, ktorých dosiahnutie je podmienkou riadneho skončenia štúdia, pre doktorandský študijný program so štandardnou dĺžkou štúdia

štyri akademické roky je 180 kreditov,

päť akademických rokov je 240 kreditov.

1. Povolená dĺžka štúdia študijného programu v dennej forme štúdia nesmie presiahnuť jeho štandardnú dĺžku o viac ako dva roky, vrátane konania štátnej skúšky. Povolená dĺžka štúdia študijného programu v externej forme štúdia nesmie presiahnuť jeho štandardnú dĺžku o viac ako tri roky, vrátane konania štátnej skúšky. [[10]](#footnote-12) Do povolenej dĺžky štúdia sa nezapočítava obdobie prerušenia štúdia podľa [čl. 21](#_Článok_21_Prerušenie) tohto študijného poriadku.

## Článok 4 **Predmety**

* + - 1. Základné údaje o predmete sú uvedené v Informačnom liste predmetu*.*
  1. Predmety zaradené do študijného programu sa podľa záväznosti ich absolvovania členia na:
  2. povinné – ich úspešné absolvovanie je podmienkou úspešného absolvovania časti štúdia alebo celého študijného programu,
  3. povinne voliteľné - podmienkou úspešného absolvovania časti štúdia alebo celého študijného programu je úspešné absolvovanie určeného počtu týchto predmetov podľa výberu študenta v štruktúre určenej študijným programom,
  4. výberové - ostatné predmety v študijnom programe, prípadne predmety iného študijného programu alebo predmety študijného programu inej fakulty alebo inej vysokej školy ako je STU. Študent si výberové predmety zapisuje na doplnenie svojho štúdia a na získanie dostatočného počtu kreditov v danej časti štúdia[[11]](#footnote-13).
  5. Predmety zaradené do študijného programu sa podľa nadväznosti členia na:
  6. predmety bez nadväznosti, kedy zápis takéhoto predmetu nie je podmienený úspešným absolvovaním iného predmetu alebo iných predmetov,
  7. predmety podmienené úspešným absolvovaním iných predmetov, kedy zápis takéhoto predmetu je podmienený úspešným absolvovaním iného predmetu (podmieňujúceho predmetu) alebo iných predmetov.

1. Štátna skúška sa považuje za predmet[[12]](#footnote-14).
2. Profilový predmet je predmet zaradený do študijného programu, ktorý zásadným spôsobom prispieva k dosiahnutiu profilu absolventa, to znamená cieľov a výstupov vzdelávania príslušného študijného programu.[[13]](#footnote-15) Informácia, či je predmet profilovým predmetom študijného programu, je uvedená v informačnom liste príslušného predmetu a v odporúčanom študijnom pláne príslušného študijného programu.

## Článok 5 **Druh a organizácia vzdelávacích činností predmetu**

1. Každý predmet je realizovaný jedným alebo viacerými druhmi vzdelávacích činností ([čl. 2](#_Článok_2_Študijný) bod 3 tohto študijného poriadku), pričom konkrétne druhy vzdelávacích činností a proporcionálnosť ich využitia sú stanovené študijným programom.
2. Základnými druhmi vzdelávacích činností sú najmä prednáška, seminár, cvičenie, záverečná práca, projektová práca, ateliér, laboratórne práce, stáž, riadené konzultácie, odborná prax, exkurzia a štátna skúška.
3. Základné druhy vzdelávacích činností sú charakterizované takto:
   1. prednáška má charakter odborného výkladu základných princípov, metodológie danej disciplíny, problémov a ich vzorových riešení spravidla pre väčšiu skupinu študentov,
   2. seminár, ateliér, projektová práca a  záverečné práce sú druhy vzdelávacích činností, v rámci ktorých sa kladie dôraz najmä na samostatnú prácu študenta; ich významnou súčasťou je prezentácia výsledkov vlastnej práce študenta a kritická diskusia,
   3. cvičenie a laboratórne práce podporujú najmä praktické zvládnutie príslušnej témy, ktorá bola obsahom prednášky alebo ktorá bola študentovi daná v rámci samoštúdia,
   4. exkurzia, odborná prax a stáž sú druhy vzdelávacích činností, v rámci ktorých sa demonštrujú študované objekty, spravidla mimo univerzity,
   5. riadené konzultácie sú venované predovšetkým konzultáciám a kontrole úloh, ktoré mal študent vypracovať samostatne,
   6. štátna skúška, ktorá môže byť zložená z viacerých súčastí, a obhajoba záverečnej práce, ktorá patrí medzi štátne skúšky, sú bližšie upravené v [čl. 19](#_Článok_19_Štátna) tohto študijného poriadku.
4. Jednotlivé druhy vzdelávacích činností môžu byť dopĺňané individuálnymi konzultáciami.
5. Neúčasť študenta na vzdelávacej činnosti môže vo výnimočných prípadoch učiteľ ospravedlniť, ak ide o študenta, ktorému dekan povolil štúdium podľa individuálneho študijného plánu podľa čl. 11 bod 5 tohto študijného poriadku, alebo z dôvodu práceneschopnosti alebo z dôvodu iných prekážok na strane študenta (najmä verejná funkcia, členstvo v orgánoch akademickej samosprávy univerzity alebo fakulty, výkon občianskej povinnosti vo všeobecnom záujme, materská a rodičovská dovolenka, karanténa, ošetrovanie chorého člena rodiny, vyšetrenie alebo ošetrenie v zdravotníckom zariadení, narodenie dieťaťa manželke študenta, sprevádzanie rodinného príslušníka do zdravotníckeho zariadenia, úmrtie rodinného príslušníka, vlastná svadba alebo svadba rodinného príslušník študenta, nepredvídané prerušenie premávky alebo meškanie pravidelnej verejnej dopravy, presťahovanie), ktoré študent preukáže príslušnými dokladmi. Učiteľ môže požadovať od študenta vypracovanie náhradnej úlohy, napr. seminárnej práce, ako náhradu za ospravedlnenú neúčasť na výučbe. Ak V prípade neospravedlnenej neúčasti študent nemá nárok na zadanie náhradnej úlohy.
6. Fakulta je oprávnená zo vzdelávacích činností podľa bodu 2 tohto článku vyhotovovať zvukový záznam alebo audiovizuálny záznam v rozsahu nevyhnutnom na vedecké účely a študijné účely. Fakulta môže vykonávať aj verejný prenos vzdelávacej činnosti, najmä verejný prenos prednášky alebo verejnej časti štátnej skúšky[[14]](#footnote-16) ([čl. 19](#_Článok_19_Štátna) bod 5 tohto študijného poriadku).

# ČASŤ TRETIA ŠTÚDIUM NA STU

## Článok 6 **Prijímacie konanie na STU**

Pravidlá a podmienky prijímania na štúdium študijných programov prvého, druhého a tretieho stupňa uskutočňovaných na STU sú upravené vnútorným predpisom STU[[15]](#footnote-17) v zmysle článku 22 bod 2 písm. b) Štatútu STU.

## Článok 7 **Akademická mobilita**

1. STU môže prijať na časť štúdia, obvykle v dĺžke jedného semestra, aj študenta inej vysokej školy vrátane vysokej školy so sídlom mimo územia Slovenskej republiky bez prijímacieho konania v súlade s podmienkami výmenného programu alebo na základe zmluvy medzi prijímajúcou vysokou školou a vysielajúcou vysokou školou.
2. Študent prijatý na štúdium podľa bodu 1 tohto článku má práva a povinnosti študenta STU so zohľadnením podmienok výmenného programu alebo zmluvy medzi prijímajúcou vysokou školou a vysielajúcou vysokou školou.
3. STU vydá študentovi vysielajúcej vysokej školy potvrdenie, že je študentom STU, a uvedie obdobie, počas ktorého má trvať jeho štúdium na STU. STU vydá študentovi preukaz študenta [[čl. 24](#_Článok_24_Doklady) bod 1 písm. a) tohto študijného poriadku], ak ho nie je možné nahradiť obdobným dokladom o štúdiu vydaným vysielajúcou vysokou školou.
4. STU môže prijať podľa bodu 1 tohto článku len študenta inej vysokej školy, ktorý svojím štúdiom na STU bude pokračovať v štúdiu začatom na inej vysokej škole a po skončení študijného pobytu na STU sa vráti a skončí štúdium na vysielajúcej vysokej škole..
5. Na študentov, ktorí počas štúdia absolvujú na STU len niektoré predmety v príslušnej časti akademického roka a ostatné predmety v príslušnom akademickom roku absolvujú na vysokej škole, na ktorú boli prijatí podľa § 58 zákona, sa body 1 až 4 tohto článku nevzťahujú.
6. Absolvovanie časti štúdia študenta STU na inej vysokej škole je formálne podmienené najmä:
   1. prihláškou na výmenné štúdium,
   2. zmluvou o štúdiu,
   3. výpisom výsledkov štúdia.
7. Zmluva o štúdiu je uzatvorená medzi študentom, fakultou, ako vysielajúcou vysokou školou a prijímajúcou vysokou školou pred nastúpením študenta na prijímajúcu vysokú školu.
8. Fakulta uznáva študentovi úspešne absolvované predmety a získané kredity na prijímajúcej vysokej škole na základe výpisu výsledkov štúdia, ktorý vyhotoví študentovi prijímajúca vysoká škola na záver jeho štúdia (ďalej len „prenos kreditov“). Výpis výsledkov štúdia sa stáva súčasťou osobnej študijnej dokumentácie študenta vedenej fakultou.
9. Ďalšie podrobnosti a formálne náležitosti potrebné pre zabezpečenie akademickej mobility platné na STU upravuje smernica rektora.

## Článok 8 **Organizácia akademického roka**

1. Akademický rok sa začína 1. septembra bežného roka a skončí sa 31. augusta nasledujúceho roka.
2. Akademický rok sa člení na dva semestre v zmysle [čl. 35](#_Článok_35_Zmena) bod 2 Štatútu STU.
3. V každom semestri je najmenej 12 týždňov určených na uskutočnenie základných foriem vzdelávacích činností (ďalej len „výučba) a najmenej 5 týždňov skúškové obdobie. V poslednom semestri štúdia môže dekan fakulty upraviť harmonogram výučby a skúškového obdobia aj iným spôsobom, pričom musí byť zachovaný predpísaný hodinový rozsah predmetov vyučovaných v tomto semestri.
4. Štúdium všetkých študijných programov sa začína začiatkom prvého semestra akademického roka. Štúdium študijných programov tretieho stupňa sa môže začať aj začiatkom druhého semestra akademického roka.
5. Po prerokovaní v kolégiu rektora vyhlási rektor STU záväzný harmonogram akademického roka STU, v ktorom stanoví začiatok a koniec výučby v jednotlivých semestroch v akademickom roku, začiatok a koniec skúškového obdobia a prázdniny.
6. Následne dekan fakulty vyhlási harmonogram akademického roka pre fakultu, v ktorom doplní harmonogram akademického roka STU o obdobie, v ktorom sa konajú zápisy, štátne skúšky a ďalšie akademické aktivity špecifické pre fakultu.

## Článok 9 **Kreditový systém**

1. Organizácia všetkých stupňov a foriem vysokoškolského štúdia na STU je založená na kreditovom systéme. Kreditový systém štúdia využíva zhromažďovanie a prenos kreditov. Umožňuje prostredníctvom kreditov hodnotiť študentovu záťaž spojenú s absolvovaním predmetov v súlade s pravidlami obsiahnutými v študijnom programe[[16]](#footnote-18). Podrobnosti o kreditovom systéme ustanovuje všeobecne záväzný právny predpis[[17]](#footnote-19).
2. Každý predmet, ktorého absolvovanie sa hodnotí ([čl. 13](#_Článok_13_Kontrola) a [čl. 32](#_Článok_32_Zápis) tohto študijného poriadku), má v študijnom programe priradený počet kreditov. Študent získa kredity za predmet po jeho úspešnom absolvovaní. Počet kreditov priradený k predmetu vyjadruje pomernú časť práce študenta potrebnú na jeho úspešné zvládnutie v rámci štandardného rozsahu práce za jeden akademický rok štúdia.
3. Kredity sú číselné hodnoty priradené k predmetom, vyjadrujúce množstvo práce študenta potrebnej na nadobudnutie predpísaných výsledkov vzdelávania, pričom jeden kredit zodpovedá 25 až 30 hodinám práce. Hodnota kreditov priradená predmetu je celé číslo.
4. Štandardná záťaž študenta je vyjadrená:
   1. 60 kreditov za celý akademický rok , 30 kreditov za semester, ak ide o študijný program prvého stupňa, študijný program druhého stupňa alebo študijný program tretieho stupňa v dennej forme štúdia,
   2. najviac 48 kreditov v závislosti od štandardnej dĺžky štúdia príslušného študijného programu a počtu kreditov potrebných na jeho riadne skončenie, ak ide o študijný program tretieho stupňa v externej forme štúdia.
5. Študent môže v priebehu štúdia získať kredity za daný predmet iba raz.
6. Zhromažďovaním kreditov sa rozumie spočítavanie kreditov získaných za úspešné absolvovanie predmetov v čase, v ktorom bol študent zapísaný na štúdium jedného študijného programu. Spočítavajú sa kredity získané
   1. v rámci štúdia študijného programu v prípade jeho riadneho skončenia ([čl. 22](#_Článok_22_Riadne) tohto študijného poriadku ),
   2. v rámci časti štúdia na inej fakulte STU,
   3. prenosom kreditov v rámci časti štúdia na inej vysokej škole vrátane vysokej školy so sídlom mimo územia Slovenskej republiky podľa [čl. 7](#_Článok_7_Akademická) bod 8 tohto študijného poriadku.
7. Jednou z podmienok, ktorých splnenie sa vyžaduje, aby študent mohol postúpiť do ďalšej časti štúdia, je získanie potrebného počtu kreditov podľa [čl. 17](#_Článok_17_Kontrola) bod 2 tohto študijného poriadku.
8. STU alebo inej a toto štúdium riadne neskončil úspešne absolvované predmety a získané kredity z predchádzajúceho vysokoškolského štúdiapokiaľako, to neplatí v prípadoch podľa [čl. 20](#_Článok_20_Zmena) bod 5 tohto študijného poriadku.

## Článok 10 **Zápis do ďalšej časti študijného programu**

1. Zápisom do ďalšej časti študijného programu si študent vytvára svoj študijný plán ([čl. 11](#_Článok_11_Pravidlá) tohto študijného poriadku), v ktorom si určuje, akú časť povinností predpísanú študijným programom chce absolvovať v nasledujúcom období štúdia, na ktorý sa zápis vzťahuje (semester alebo akademický rok).
2. Zápis do ďalšej časti študijného programu podľa bodu 1 tohto článku prebieha elektronicky prostredníctvom Akademického informačného systému (ďalej len „AIS“). To neplatí, ak ide o opätovný zápis na štúdium po skončení prerušenia podľa bodu 4 tohto článku, kedy sa študent osobne dostaví na zápis. Termíny zápisov na štúdium študijného programu určuje dekan fakulty.
3. Študent má právo na zápis do ďalšej časti študijného programu, ak splnil podmienky na pokračovanie v štúdiu určené študijným programom a podľa [čl. 17](#_Článok_17_Kontrola) bod 5 tohto študijného poriadku.
4. Študent má právo na opätovný zápis na štúdium pôvodnej časti študijného programu po skončení prerušenia štúdia alebo na opätovný zápis do ďalšej časti študijného programu, ak pred prerušením štúdia splnil podmienky na pokračovanie v štúdiu určené študijným programom a podľa [čl. 17](#_Článok_17_Kontrola) bod 5 tohto študijného poriadku.
5. Študent, ktorému bolo štúdium prerušené, sa stáva študentom odo dňa opätovného zápisu na štúdium.[[18]](#footnote-20)
6. Študent si zapíše predmety tak, aby mu počet kreditov, ktoré môže získať ich úspešným absolvovaním, stačil v danom období na splnenie podmienky na utváranie študijných plánov ([čl. 11](#_Článok_11_Pravidlá) tohto študijného poriadku) a aby mohol splniť podmienky na pokračovanie v štúdiu podľa [čl. 17](#_Článok_17_Kontrola) bod 2 tohto študijného poriadku.
7. Ak sa študent nezapíše do nasledujúceho obdobia štúdia alebo sa nedostaví po prerušení na opätovný zápis v určenom termíne, fakulta písomne vyzve študenta na dostavenie sa k zápisu v lehote desiatich pracovných dní od doručenia tejto výzvy. Výzva sa doručuje študentovi do vlastných rúk.
8. Ak sa študent po doručení výzvy v určenej lehote k zápisu nedostaví a ani nepožiada o predĺženie tejto lehoty pre zdravotné dôvody, ktoré mu bránia dostaviť sa na zápis, deň, do ktorého sa mal študent zapísať do ďalšieho obdobia štúdia alebo v ktorom sa mal opätovne zapísať, sa považuje za deň, v ktorom študent zanechal štúdium podľa [čl. 23](#_Článok_23_Iné) bod 1 písm. a) tohto študijného poriadku.

## Článok 11 **Pravidlá a podmienky na utváranie študijných plánov pri zápise**

1. Pri zápise do ďalšej časti študijného programu podľa [čl. 10](#_Článok_10_Zápis) tohto študijného poriadku si študent vytvára svoj študijný plán na základe podmienok stanovených študijným programom. Študent si určuje študijný plán z povinných predmetov, z povinne voliteľných predmetov a z výberových predmetov predpísaných študijným programom.
2. Študijný plán študenta dennej formy štúdia je zostavený tak, aby celkový počet kreditov, ktoré študent môže získať úspešným absolvovaním zapísaných predmetov za daný akademický rok, predstavoval aspoň minimálny počet kreditov potrebný na pokračovanie v štúdiu podľa [čl. 17](#_Článok_17_Kontrola) bod 2 tohto študijného poriadku s výnimkou študenta v poslednom roku štúdia, kedy si študent zapíše zostávajúce predmety s príslušným počtom kreditov potrebných na riadne skončenie štúdia (ďalej tiež „zostatkové kredity“). Študent dennej formy štúdia si môže zapísať v danom akademickom roku predmety s celkovým počtom najviac 90 kreditov. V odôvodnených prípadoch si môže študent so súhlasom dekana zapísať aj viac predmetov s celkovým počtom kreditov vyšším ako 90.
3. Študijný plán študenta externej formy štúdia je zostavený tak, aby celkový počet kreditov, ktoré študent môže získať úspešným absolvovaním zapísaných predmetov za daný akademický rok, predstavoval aspoň minimálny počet kreditov potrebný na pokračovanie v štúdiu podľa [čl. 17](#_Článok_17_Kontrola) bod 2 tohto študijného poriadku s výnimkou študenta v poslednom roku štúdia, kedy si študent zapíše zostatkové kredity. Študent externej formy štúdia si môže zapísať v danom akademickom roku predmety s celkovým počtom najviac 48 kreditov.
4. Študent môže počas akademického roka požiadať o zmenu študijného plánu. Podmienky na zmenu študijného plánu pre jednotlivé fakulty upraví smernica rektora..
5. V prvom a druhom stupni štúdia môže na základe písomnej žiadosti študenta dekan fakulty povoliť v danom akademickom roku štúdium podľa individuálneho študijného plánu. Študentovi je umožnený individuálny harmonogram plnenia študijných povinností. Povinná účasť študenta na vzdelávacích činnostiach v rámci predmetov študijného programu v danom období môže byť nahradená iným spôsobom po dohode s učiteľmi predmetov, bez znižovania študijného výkonu a zmeny podmienok na absolvovanie predmetov. Ustanovenia týkajúce sa kontroly štúdia a podmienok na pokračovanie v štúdiu ([čl. 17](#_Článok_17_Kontrola) tohto študijného poriadku) a povolenej dĺžky štúdia ([čl. 3](#_Článok_3_Formy,) bod 9 tohto študijného poriadku) zostávajú nedotknuté.
6. Individuálny študijný plán podľa bodu 5 môže dekan povoliť spravidla v týchto prípadoch:
   1. ak ide o študenta so špecifickými potrebami[[19]](#footnote-21), pričom sa berie ohľad na druh a rozsah jeho špecifických potrieb, tak, ako boli vyhodnotené,
   2. z dôvodu dlhotrvajúcej choroby (na základe lekárskej správy),
   3. ak je študentom, ktorý si plní odborné, umelecké, športové reprezentačné povinnosti,
   4. ak sa trvalo stará o vlastné alebo osvojené dieťa vo veku do 6 rokov,
   5. ak ide o študenta vyslaného na časť štúdia na inú vysokú školu vrátane vysokej školy so sídlom mimo územia Slovenskej republiky v rámci akademickej mobility,
   6. ak ide o mimoriadne talentovaného študenta s výbornými študijnými výsledkami.

## Článok 12 **Podmienky opakovaného zápisu predmetov**

1. Študent si môže počas štúdia študijného programu opakovane zapísať povinný predmet, ktorý absolvoval neúspešne. Po druhom neúspešnom pokuse o absolvovanie povinného predmetu je študent vylúčený zo štúdia pre nesplnenie požiadaviek podľa [čl. 23](#_Článok_23_Iné) bod 1 písm. c) tohto študijného poriadku.[[20]](#footnote-22)
2. Študent si môže počas štúdia opakovane zapísať povinne voliteľný predmet, ktorý absolvoval neúspešne, alebo si môže zapísať namiesto neho iný povinne voliteľný predmet. Po druhom neúspešnom pokuse o absolvovanie vybraného povinne voliteľného predmetu je študent vylúčený zo štúdia pre nesplnenie požiadaviek podľa [čl. 23](#_Článok_23_Iné) bod 1 písm. c) tohto študijného poriadku.
3. Študent si môže počas štúdia opakovane zapísať výberový predmet, ktorý absolvoval neúspešne, alebo si môže namiesto neho zapísať iný výberový predmet alebo povinne voliteľný predmet spomedzi doteraz neabsolvovaných povinne voliteľných predmetov. Ak študent dosiahol dostatočný počet kreditov, nemusí si zapísať žiadny výberový predmet. Ak študent nedosiahol dostatočný počet kreditov, po druhom neúspešnom pokuse o absolvovanie vybraného výberového predmetu je vylúčený zo štúdia pre nesplnenie požiadaviek podľa [čl. 23](#_Článok_23_Iné) bod. 1 písm. c) tohto študijného poriadku
4. Pre opakovane zapísaný predmet platia rovnaké podmienky na jeho absolvovanie ([čl. 13](#_Článok_13_Kontrola) bod 2 tohto študijného poriadku), ako v prípade prvého zápisu daného predmetu.

Článok 13  
**Kontrola a hodnotenie študijných výsledkov v rámci predmetu**

1. Hodnotenie študijných výsledkov študenta v rámci predmetu sa uskutočňuje najmä:
   1. priebežnou kontrolou študijných výsledkov počas výučbovej časti daného obdobia štúdia (kontrolné otázky, písomné testy, úlohy na samostatnú prácu, semestrálne práce, priebežné hodnotenie projektu, referát a pod.), pričom do konca 9. týždňa výučby sa spravidla realizuje aspoň jedna priebežná kontrola študijných výsledkov,
   2. celkovou kontrolou študijných výsledkov formou skúšky, prípadne inou formou (zápočtu, klasifikovaného zápočtu) za dané obdobie. Vykonáva sa v skúškovom období akademického roka, v ktorom má študent predmet zapísaný.
2. V rámci celkovej kontroly študijných výsledkov môže byť zahrnutá predpísaná úroveň priebežnej kontroly študijných výsledkov a predpísaná povinná účasť na vzdelávacích činnostiach, pričom miera ich článku
3. Podmienky na absolvovanie predmetu sú vyjadrené v informačnom liste predmetu, študenti sú s nimi oboznámení učiteľom predmetu na prvej vyučovacej hodine.
4. Preukázaná nečestnosť študenta pri hodnotení študijných výsledkov (zistenie opisovania, podvádzanie, použitie nedovolených pomôcok a iných praktík vrátane nedovolenej spolupráce počas písomného alebo ústneho overovania vedomostí študenta, plagiátorstvo a pod.) má za následok hodnotenie klasifikačným stupňom FX – nedostatočne ([čl. 16](#_Článok_16_Klasifikačná) tohto študijného poriadku). Takéto konanie študenta je porušenie zásad študijnej morálky a môže byť predmetom disciplinárneho konania.
5. Vo veciach kontroly a hodnotenia študijných výsledkov v rámci predmetu rozhoduje učiteľ predmetu, v sporných otázkach rozhoduje garant predmetu, ak je učiteľ predmetu zároveň garantom predmetu, rozhoduje garant študijného programu alebo dekan.
6. Podrobnú úpravu vzťahov, ktoré vznikajú pri kontrole a hodnotení študijných výsledkov formou skúšky upravuje príloha č. 1 tohto študijného poriadku (ďalej tiež „skúšobný poriadok“).
7. Po skončení skúškového obdobia musí byť v AIS zaznamenané hodnotenie študijných výsledkov všetkých predmetov, ktoré má študent v príslušnom období akademického roka zapísané s výnimkou prípadov podľa [čl. 6](#_Článok_6_Zápis) bod 3 skúšobného poriadku.

## Článok 14 **Zápočet a klasifikovaný zápočet**

1. Zápočet je forma hodnotenia študijných výsledkov študenta v rámci predmetu, pri ktorom sa splnenie požiadaviek určených na úspešné absolvovanie predmetu nehodnotí známkou podľa klasifikačnej stupnice ([čl. 16](#_Článok_16_Klasifikačná) bod 5 tohto študijného poriadku). Zápočtom sa hodnotia najmä predmety pozostávajúce z cvičení alebo seminárov.
2. Klasifikovaný zápočet je forma hodnotenia študijných výsledkov študenta v rámci predmetu, pri ktorom sa splnenie požiadaviek na úspešné absolvovaniepredmetu hodnotí známkou podľa klasifikačnej stupnice ([čl. 16](#_Článok_16_Klasifikačná) bod 2 tohto študijného poriadku). Klasifikovaným zápočtom sa hodnotia najmä predmety pozostávajúce z projektových prác, ateliérových prác, laboratórnych prác a praktických cvičení, v ktorých sa nekonajú skúšky.
3. Zápočet a klasifikovaný zápočet udeľuje učiteľ daného predmetu. V odôvodnených prípadoch (napr. pri dlhodobej neprítomnosti učiteľa predmetu) môže zápočet alebo klasifikovaný zápočet udeliť garant predmetu,vedúci pracoviska, ktoré daný predmet zabezpečuje alebo ním poverený učiteľ.

## Článok 15 **Skúška**

1. Skúška je forma hodnotenia študijných výsledkov študenta v rámci predmetu, ktorou sa preverujú celkové nadobudnuté vedomosti a zručnosti študentov z príslušného predmetu. pri ktorom sa splnenie požiadaviek určených na úspešné absolvovanie predmetu hodnotí známkou podľa klasifikačnej stupnice (čl. 16 bod 2 tohto študijného poriadku)
2. Skúška sa vykonáva písomnou formou, ústnou formou alebo ich kombináciou. Informácia o forme vykonania skúšky je súčasťou informačného listu predmetu.
3. Absolvovanie predmetu, ktorý sa hodnotí skúškou sa hodnotí známkou podľa klasifikačnej stupnice (čl. 16 tohto študijného poriadku).
4. Podmienkou pre vykonanie skúšky môže byť dosiahnutie predpísanej úrovne priebežnej kontroly a predpísanej povinnej účasti na vzdelávacích činnostiach podľa [čl. 13](#_Článok_13_Kontrola) bod 1 písm. b) tohto študijného poriadku. Učiteľ predmetu oboznámi študentov s podmienkami na vykonanie skúšky spolu s podmienkami na absolvovanie predmetu v zmysle [čl. 13](#_Článok_13_Kontrola) bod 2 tohto študijného poriadku.
5. Termíny, miesto konania a forma konania skúšky, ako aj spôsob prihlasovania sa na skúšku, musia byť študentom zverejnené primeraným spôsobom v dostatočnom časovom predstihu. Podrobnosti o organizácii a priebehu skúšok na STU sú uvedené v  skúšobnom poriadku.
6. Skúšku vykoná študent spravidla u učiteľa, ktorý daný predmet prednášal (ďalej tiež „skúšajúci“). Na základe písomnej žiadosti študenta môže v odôvodnených prípadoch dekan súhlasiť so zmenou skúšajúceho alebo stanoviť na skúšanie komisiu pozostávajúcu z viacerých učiteľov.
7. Skúška má jeden riadny a najviac dva opravné termíny, pričom počet opravných termínov skúšok pre jednotlivé fakulty upraví smernica rektora na návrh dekanov príslušných fakúlt.. Tým nie sú dotknuté ustanovenia [čl. 12](#_Článok_12_Podmienky) tohto študijného poriadku.
8. Ak bol študent na skúške hodnotený klasifikačným stupňom FX - nedostatočne ([čl. 16](#_Článok_16_Klasifikačná) tohto študijného poriadku), neprijal výsledok skúšky podľa bodu 9 tohto článku alebo stratil termín skúšky v zmysle [čl. 3](#_Článok_3_Prihlasovanie) bod 2, [čl. 4](#_Článok_4_Organizácia) bod 3 a [čl. 5](#_Článok_5_Priebeh) bod 3 skúšobného poriadku má právo na vykonanie skúšky v opravnom termíne, ak v zmysle bodu 7 tohto článku má takýto termín ešte k dispozícii. Vyčerpanie všetkých termínov skúšky má za následok neúspešné absolvovanie predmetu a jeho hodnotenie klasifikačným stupňom FX - nedostatočne.
9. Študent má právo výsledok skúšky neprijať. V takom prípade sa skúška považuje za neúspešne absolvovanú a hodnotí sa klasifikačným stupňom  
   FX - nedostatočne.
10. Každý študent má právo byť informovaný o hodnotení jeho skúšky, o chybách a správnom riešení.
11. Podrobnosti o organizácii a priebehu skúšok na STU sú uvedené v [skúšobnom](#_Príloha_číslo_1) poriadku, ktorý tvorí neoddeliteľnú súčasť tohto študijného poriadku; ustanovenia [skúšobného](#_Príloha_číslo_1) poriadku nie je možné v praxi uplatňovať alebo slovne vykladať bez previazanosti na príslušné ustanovenia tohto študijného poriadku.

## Článok 16 **Klasifikačná stupnica**

1. Absolvovanie predmetu na prvom stupni štúdia a druhom stupni štúdia sa hodnotí známkou. Známka vyjadruje kvalitu osvojenia si vedomostí alebo zručností v súlade s cieľom predmetu uvedeným v informačnom liste predmetu ([čl. 4](#_Článok_4_Predmety) bod 1 tohto študijného poriadku).[[21]](#footnote-23)
2. Hodnotenie známkou sa uskutočňuje podľa klasifikačnej stupnice, ktorú tvorí šesť klasifikačných stupňov:
   1. A - výborne (vynikajúce výsledky) = 1
   2. B - veľmi dobre (nadpriemerné výsledky) = 1,5
   3. C - dobre (priemerné výsledky) = 2
   4. D - uspokojivo (prijateľné výsledky) = 2,5
   5. E - dostatočne (výsledky spĺňajú iba minimálne kritériá) = 3
   6. FX - nedostatočne (výsledky nespĺňajú ani minimálne kritériá) = 4.
3. Kritériá úspešnosti (percentuálne vyjadrenie výsledkov pri hodnotení predmetu) sú pre klasifikačné stupne nasledovné:
   1. A – 92 až 100 %
   2. B – 83 – 91 %
   3. C – 74 – 82 %
   4. D – 65 – 73 %
   5. E – 56 – 64 %
   6. FX – 0 – 55 %
4. Študent na prvom stupni štúdia a druhom stupni štúdia získa kredity za predmet, ktorý sa hodnotí známkou, a tento predmet úspešne absolvuje, ak jeho výsledky boli ohodnotené niektorým z klasifikačných stupňov od A po E.
5. Fakulta môže u vybraných predmetov, rozhodnúť, že sa nebudú hodnotiť známkou a určiť iné kritériá na ich úspešné absolvovanie ako podmienky pre získanie kreditov (zápočet podľa [čl. 14](#_Článok_14_Zápočet) bod 1 tohto študijného poriadku). V takom prípade sa absolvovanie predmetu hodnotí vyjadrením započítané alebo nezapočítané. Študent získa kredity za predmet, ktorý sa nehodnotí známkou, a tento predmet úspešne absolvuje, ak jeho výsledky boli ohodnotené vyjadrením započítané.
6. Na hodnotenie celkových študijných výsledkov študenta vo vymedzenom období sa používa vážený študijný priemer (ďalej len „VŠP“). Vypočíta sa tak, že v hodnotenom období sa zrátajú súčiny počtu kreditov a číselného hodnotenia podľa bodu 2 tohto článku pre všetky predmety zapísané študentom a výsledok sa vydelí celkovým počtom kreditov zapísaných študentom za dané obdobie. Za predmety, ktoré si študent zapísal a neabsolvoval, sa do váženého študijného priemeru započíta známka 4. Predmety, ktoré nie sú hodnotené známkou podľa bodu 5 tohto článku, sa do výpočtu váženého študijného priemeru nezahŕňajú.
7. Celkový výsledok prvého stupňa štúdia a celkový výsledok druhého stupňa štúdia sa hodnotí vyjadrením:
   1. prospel s vyznamenaním ([čl. 22](#_Článok_22_Riadne) bod 3 tohto študijného poriadku),
   2. prospel ([čl. 22](#_Článok_22_Riadne) bod 4 tohto študijného poriadku),
   3. neprospel.
8. Absolvovanie predmetu na treťom stupni štúdia sa hodnotí vyjadrením:
   1. prospel, ak študent splnil podmienky absolvovania predmetu,
   2. neprospel, ak študent nesplnil podmienky absolvovania predmetu.
9. Študent tretieho stupňa štúdia získava kredity za predmet a predmet úspešne absolvuje, ak jeho výsledky boli ohodnotené vyjadrením prospel.
10. Celkový výsledok tretieho stupňa štúdia sa hodnotí vyjadrením:
    1. prospel,
    2. neprospel.
11. Hodnotenie predmetov a kredity, ktoré študent za úspešné absolvovanie predmetov získal, sa zaznamenávajú v AIS.

## Článok 17 **Kontrola štúdia a podmienky na pokračovanie v štúdiu**

1. Kontrola štúdia v rámci študijného programu sa uskutočňuje pomocou kreditového systému.
2. Počet kreditov potrebný na pokračovanie v štúdiu je:
3. za prvý semester štúdia študijného programu prvého stupňa najmenej 15 a najviac 30 kreditov,
4. za každý rok štúdia študijného programu prvého, druhého alebo tretieho stupňa najmenej 30 kreditov pri dennej forme štúdia a 24 kreditov pri externej forme štúdia, ak mal študent zapísané predmety so zostatkovými kreditmi ([čl. 11](#_Článok_11_Pravidlá) tohto študijného poriadku), v takom prípade môže byť aj menej ako 30 kreditov pri dennej forme štúdia a 24 kreditov pri externej forme štúdia,
5. počet kreditov podľa písm. a) a b) tohto bodu a ďalšie pravidlá na pokračovanie v štúdiu týkajúce sa štruktúry a počtu kreditov pre jednotlivé fakulty upraví smernica rektora na návrh dekanov príslušných fakúlt..
6. Do minimálneho počtu kreditov podľa bodu 2 tohto článku sa započítavajú kredity získané za predmety absolvované v danom semestri, resp. akademickom roku alebo prenesené kredity podľa [čl. 9](#_Článok_9_Kreditový) bod 6 písm. c) tohto študijného poriadku.
7. Do minimálneho počtu kreditov podľa bodu 2 tohto článku sa nezapočítavajú kredity za predmety uznané podľa [čl. 9](#_Článok_9_Kreditový) bod 8 tohto študijného poriadku s výnimkou kreditov za uznané predmety podľa čl. 20 bod 5 tohto študijného poriadku absolvované v danom semestri, resp. akademickom roku.
8. Študent splnil podmienky na pokračovanie v štúdiu, ak:
   1. absolvoval všetky predmety, ktoré mal opakovane zapísane podľa [čl. 12](#_Článok_12_Podmienky) body 1 a 2 tohto študijného poriadku,
   2. získal minimálny počet kreditov podľa bodu 2 tohto článku,
   3. neprekročí v ďalšom období povolenú dĺžku štúdia podľa [čl. 3](#_Článok_3_Formy,) bod 9 tohto študijného poriadku.

Všetky podmienky uvedené v písmenách a) až c) tohto bodu musia byť splnené súčasne.

1. Kontrola splnenia podmienok na pokračovanie v štúdiu podľa bodu 5 tohto článku sa uskutočňuje za 1. semester štúdia študijného programu prvého stupňa a za každý akademický rok štúdia študijného programu prvého, druhého a tretieho stupňa. Ich nesplnenie je dôvodom pre vylúčenie zo štúdia pre nesplnenie požiadaviek podľa [čl. 23](#_Článok_23_Iné) bod 1 písm. c) tohto študijného poriadku.
2. Kontrola štúdia a podmienky na pokračovanie v štúdiu v rámci študijného programu tretieho stupňa bližšie upravuje [čl. 32](#_Článok_33_Kontrola) tohto študijného poriadku.

## Článok 18 **Záverečná práca**

1. Súčasťou štúdia podľa každého študijného programu je aj záverečná práca, ktorá spolu s jej obhajobou tvorí jeden predmet[[22]](#footnote-24). Záverečnou prácou pri štúdiu študijného programu prvého stupňa je bakalárska práca; pri štúdiu študijného programu druhého stupňa diplomová práca; pri štúdiu študijného programu tretieho stupňa dizertačná práca.
2. Obhajoba záverečnej práce patrí medzi štátne skúšky, ktorých priebeh upravuje [čl. 19](file:///C:\\Users\\Michelkova\\Documents\\Marianna\\Štúdijný%20poriadok\\Nový%20ŠP%202023\\Nový_Studijny_poriadok_STU%202023.docx" \l "_Článok_19_Štátna) tohto študijného poriadku.
3. Záverečná práca je napísaná a obhajovaná v jazyku, v ktorom sa študijný program uskutočňuje (ako celok), teda v slovenskom jazyku alebo v anglickom jazyku ([čl. 2](#_Článok_2_Študijný) bod. 5 tohto študijného poriadku). Ak sa študijný program uskutočňuje v štátnom jazyku, na základe žiadosti študenta môže byť záverečná práca napísaná a obhajovaná aj v anglickom jazyku. Žiadosť schvaľuje dekan, ak ide o dizertačnú prácu, k žiadosti sa vyjadruje predseda odborovej komisie. Ak je záverečná práca napísaná v anglickom jazyku, obsahuje resumé v štátnom jazyku v rozsahu spravidla 10 % rozsahu záverečnej práce. Záverečná práca obsahuje vždy abstrakt v štátnom jazyku a v anglickom jazyku[[23]](#footnote-25). Na účely tohto bodu sa záverečná práca napísaná v českom jazyku považuje za záverečnú prácu napísanú v štátnom jazyku.[[24]](#footnote-26)
4. Záverečná práca musí byť pôvodným výsledkom vlastnej a samostatnej činnosti študenta, pričom nesmie neoprávnene zasiahnuť do práv alebo právom chránených záujmov tretích osôb, najmä nesmie porušovať práva duševného vlastníctva tretej osoby alebo neoprávnene nakladať s utajovanými skutočnosťami alebo s osobnými údajmi, dôvernými informáciami či obchodným tajomstvom tretej osoby.[[25]](#footnote-27)
5. Bakalárskou prácou má študent preukázať schopnosť samostatne získavať teoretické a praktické poznatky a používať ich.
6. Diplomovou prácou má študent preukázať schopnosť samostatne získavať teoretické a praktické poznatky založené na súčasnom stave vedy alebo umenia a tvorivo ich uplatňovať, používať a rozvíjať.
7. Dizertačnou prácou má študent preukázať schopnosť samostatne získavať teoretické a praktické poznatky založené na súčasnom stave vedeckého alebo umeleckého poznania a najmä vklad študenta k nemu, ktorý je výsledkom vedeckého bádania a samostatnej tvorivej činnosti v oblasti vedy alebo techniky alebo samostatnej teoretickej a tvorivej činnosti v oblasti umenia.
8. Študent sa dopustí akademického podvodu, ak predloží záverečnú, ktorá v dôsledku jeho zavineného konania nie je najmenej z časti výsledkom jeho vlastnej a samostatnej činnosti; tým nie je dotknuté právo študenta využívať informácie, materiály a iné predmety, ktorých pôvod alebo zdroj v príslušnej záverečnej práci označí.[[26]](#footnote-28)
9. Študent vypracuje záverečnú prácu pod vedením vedúceho záverečnej práce, ak ide o dizertačnú prácu pod vedením školiteľa. Ak nie je vedúci záverečnej práce alebo školiteľ z fakulty, na fakulte môže byť určený konzultant, ktorý dohliada na to, aby záverečná práca bola vypracovaná v súlade s požiadavkami a internými predpismi stanovenými fakultou. Konzultant záverečnej práce môže byť určený na návrh vedúceho záverečnej práce alebo školiteľa aj v prípade, ak je vedúci záverečnej práce alebo školiteľ z fakulty. Konzultantom záverečnej práce môže byť osoba z STU alebo mimo STU, ktorá je odborníkom v príslušnom študijnom odbore alebo obdobnej oblasti poznania zodpovedajúcej svojím obsahom téme záverečnej práce. Konzultant dopĺňa odborné pôsobenie vedúceho práce alebo školiteľa a pomáha k dosiahnutiu lepšej kvality záverečnej práce.
10. Školiacim pracoviskom záverečnej práce je pracovisko fakulty (najmä katedra alebo ústav), ktoré vytvára študentovi materiálne a technické podmienky na získanie informácií a uskutočnenie práce, ktoré umožnia vytvorenie záverečnej práce. Školiacim pracoviskom študenta študijného programu tretieho stupňa môže byť aj externá vzdelávacia inštitúcia. Na základe písomnej dohody s fakultou môže byť školiacim pracoviskom aj iná právnická osoba (obchodná spoločnosť, štátny podnik, nezisková organizácia, orgán verejnej správy a podobne).
11. Študent predkladá záverečnú prácu v elektronickej podobe prostredníctvom AIS. Fakulta môže vyžadovať predloženie záverečnej práce aj v listinnej podobe v jednom vyhotovení, ak je to nevyhnutné pre priebeh obhajoby záverečnej práce. V takom prípade študent zodpovedá za zhodu oboch vyhotovení záverečnej práce.
12. Pred pripustením študenta k obhajobe je záverečná práca zaslaná v elektronickej podobe prostredníctvom AIS do centrálneho registra záverečných, rigoróznych a habilitačných prác a na základe informácie z centrálneho registra sa overí miera originality zaslanej práce[[27]](#footnote-29). Ak je predmetom záverečnej práce vytvorenie umeleckého diela v inej ako literárnej forme, do centrálneho registra záverečných, rigoróznych a habilitačných prác sa namiesto tejto práce alebo jej časti zasiela písomná informácia o vytvorenom umeleckom diele, ktorého miera originality sa neoveruje. Výsledok overovania miery originality záverečnej práce, je súčasťou zápisu o štátnej skúške.
13. Ak je záverečná práca napísaná v anglickom jazyku alebo v českom jazyku podľa bodu 3 tohto článku, fakulta zabezpečí overenie miery originality záverečnej práce predloženej prostredníctvom AIS aj v inom vhodnom antiplagiátorskom systéme. Výsledok overovania miery originality záverečnej práce z iného antiplagiatorského systému, je súčasťou zápisu o štátnej skúške.
14. Podmienkou pripustenia študenta k obhajobe záverečnej práce je, okrem prípadov upravených zákonom[[28]](#footnote-30), súhlas študenta so zverejnením a sprístupnením záverečnej práce verejnosti po dobu jej uchovávania (70 rokov odo dňa registrácie) bez nároku na odmenu. Písomný súhlas sa vykoná formou uzatvorenia licenčnej zmluvy. Podrobnosti o uchovávaní, zverejňovaní a sprístupňovaní záverečných prác ako aj podrobnosti o postupe pri uzatvorení licenčných zmlúv upravuje zákon[[29]](#footnote-31) a všeobecne záväzný právny predpis[[30]](#footnote-32). .
15. Základné náležitosti, ktoré musí spĺňať záverečná práca, podrobnosti o jej predkladaní a postupe pri uzatvorení licenčných zmlúv na STU upraví smernica rektora.
16. Záverečnú prácu posudzujú vedúci práce a oponent, ktorí vypracujú na záverečnú prácu posudok. Ak ide o dizertačnú prácu, posudzujú ju len oponenti. Posudok je súčasťou zápisu o štátnej skúške.
17. Spolu so záverečnou prácou (bod 12 tohto článku) sa zasielajú do centrálneho registra záverečných, rigoróznych a habilitačných prác v elektronickej podobe aj príslušné posudky oponentov, školiteľov, vedúcich záverečných prác alebo iných osôb a tieto posudky sa uchovávajú v centrálnom registri záverečných, rigoróznych a habilitačných prác spolu s príslušnou záverečnou prácou po dobu jej uchovávania. Na sprístupnenie týchto posudkov verejnosti alebo iné ich uverejnenie sa vyžaduje licenčná zmluva s nositeľom autorských práv k tomuto posudku.
18. Študent, ktorý vypracoval záverečnú prácu, má právo oboznámiť sa s posudkami na jeho záverečnú prácu (bod 16 tohto článku) najneskôr tri pracovné dni pred vykonaním obhajoby záverečnej práce.
19. Záverečná práca a jej obhajoba sa hodnotí známkou podľa klasifikačnej stupnice ([čl. 16](#_Článok_16_Klasifikačná) bod 2 tohto študijného poriadku). Ak bola záverečná práca a jej obhajoba hodnotená známkou FX – nedostatočne, skúšobná komisia na vykonanie štátnej skúšky ([čl. 19](#_Článok_19_Štátna_1) bod 8 tohto študijného poriadku) v zápise o štátnej skúške určí študentovi stupeň prepracovania záverečnej práce a termín, kedy najskôr môže študent obhajobu záverečnej práce opakovať ([čl. 19](#_Článok_19_Štátna_1) bod 17 tohto študijného poriadku). Hodnotenie dizertačnej práce a jej obhajoby upravuje [čl. 39](#_Článok_42_Obhajoba) bod 9 tohto študijného poriadku.
20. Ak vedúci záverečnej práce nie je členom skúšobnej komisie na vykonanie štátnej skúšky ([čl. 19](#_Článok_19_Štátna_1) bod 8 tohto študijného poriadku), môže byť prizvaný na obhajobu záverečnej práce.
21. Fakulta archivuje elektronické vyhotovenia obhájených záverečných prác a ich listinné vyhotovenia, ak ich fakulta vyžaduje, prostredníctvom akademickej knižnice.
22. Priebeh štátnej skúšky - obhajoby záverečnej práce upravuje [čl. 19](#_Článok_19_Štátna_1) tohto študijného poriadku. Podrobnosti súvisiace s vypracovaním dizertačnej práce a s jej obhajobou sú upravené v [čl. 39](#_Článok_39_Dizertačná) až [43](#_Článok_43_Skúšobná) tohto študijného poriadku.

## Článok 19 **Štátna skúška**

1. Každý študijný program musí ako jednu z podmienok na jeho absolvovanie obsahovať vykonanie štátnej skúšky alebo štátnych skúšok. Obhajoba záverečnej práce ([čl. 18](#_Článok_18_Záverečná) tohto študijného poriadku) patrí medzi štátne skúšky.
2. Štátna skúška sa môže skladať z viacerých súčastí štátnej skúšky. Súčasti štátnej skúšky sú uvedené v bližšom určení študijného programu ([čl. 2](#_Článok_2_Študijný) bod. 4 tohto študijného poriadku). Súčasť štátnej skúšky nemôže byť obsahovo rovnaká s už absolvovaným predmetom štúdia, možno ju realizovať aj formou odbornej rozpravy nadväzujúcej na obhajobu záverečnej práce.
3. Na štátnu skúšku sa môže študent prihlásiť po splnení predpísaných povinností stanovených študijným programom.
4. Termín/termíny štátnej skúšky stanovuje dekan v súlade s harmonogramom akademického roka (čl. 8 bod 6 tohto študijného poriadku).
5. Štátna skúška sa vykoná pred skúšobnou komisiou. Priebeh štátnej skúšky a vyhlásenie jej výsledkov sú verejné. Verejná časť štátnej skúšky sa považuje za verejnú aj vtedy, ak fakulta zabezpečí jej verejný priamy prenos[[31]](#footnote-33) ([čl. 5](#_Článok_5_Formy) bod 6 tohto študijného poriadku). Rozhodovanie skúšobnej komisie o výsledkoch štátnej skúšky sa uskutoční na neverejnom zasadnutí skúšobnej komisie.
6. Právo skúšať na štátnej skúške majú iba vysokoškolskí učitelia pôsobiaci na funkčných miestach profesorov a docentov na STU, ak ide o bakalárske študijné programy, aj vysokoškolskí učitelia na funkčnom mieste odborného asistenta na STU s vysokoškolským vzdelaním tretieho stupňa. Ďalším odborníkom priznáva právo skúšať na štátnej skúške vedecká rada fakulty alebo vedecká a umelecká rada fakulty.
7. Do skúšobných komisií na vykonanie štátnych skúšok najmä pre druhý a tretí stupeň štúdia po schválení vo vedeckej rade fakulty alebo vedeckej a umeleckej rade fakulty podľa bodu 6 tohto článku sa spravidla zaraďujú aj významní odborníci v danom študijnom odbore z iných vysokých škôl, z právnických osôb vykonávajúcich výskum a vývoj na území Slovenskej republiky alebo z praxe. Pri študijných programoch tretieho stupňa je žiaduce, aby aspoň jeden člen skúšobnej komisie bol z inej vysokej školy, prednostne zo zahraničia. Najmenej dvaja členovia skúšobnej komisie na vykonanie štátnych skúšok sú vysokoškolskí učitelia pôsobiaci na funkčných miestach profesorov alebo docentov na STU; ak ide o bakalárske študijné programy, najmenej jeden vysokoškolský učiteľ pôsobiaci na funkčnom mieste profesora alebo na funkčnom mieste docenta na STU; pri doktorandských študijných programoch aspoň jeden musí pôsobiť na funkčnom mieste profesora na STU.
8. Zloženie skúšobných komisií na vykonanie štátnych skúšok určuje z osôb oprávnených skúšať podľa bodu 6 tohto článku dekan fakulty.
9. Skúšobná komisia na vykonanie štátnych skúšok má okrem predsedu najmenej ďalších troch členov. Štátne skúšky sa môžu konať, ak sú prítomní aspoň štyria členovia skúšobnej komisie. Prítomnosť predsedu skúšobnej komisie je nevyhnutná pri rozhodovaní o výsledkoch štátnej skúšky. Pre administratívne účely môže mať skúšobná komisia tajomníka, ktorý nie je jej členom.
10. Štátna skúška a jej súčasti (bod 2 tohto článku) sa hodnotia známkou podľa klasifikačnej stupnice ([čl. 16](#_Článok_16_Klasifikačná) bod 2 tohto študijného poriadku). O výsledku rozhoduje skúšobná komisia aklamačne väčšinou hlasov prítomných členov, v prípade rovnosti hlasov rozhoduje hlas predsedu skúšobnej komisie. Hodnotenie štátnej skúšky v doktorandských študijných programoch - dizertačnej skúšky je upravené v [čl. 34](#_Článok_36_Všeobecné) bod 8 tohto študijného poriadku. Hodnotenie štátnej skúšky - obhajoby záverečnej práce upravuje čl. 18 bod 17 tohto študijného poriadku.
11. O priebehu štátnej skúšky sa urobí zápis o štátnej skúške, v ktorom je uvedené hodnotenie štátnej skúšky. Zápis o štátnej skúške podpisuje predseda a prítomní členovia skúšobnej komisie. Súčasťou zápisu o štátnej skúške sú posudky oponenta písomnej práce k dizertačnej skúške.
12. Celkový výsledok štátnej skúšky zloženej z viacerých súčastí sa určí ako aritmetický priemer výsledkov jednotlivých súčastí štátnej skúšky zaokrúhlený k lepšej známke.
13. Ak bola niektorá súčasť štátnej skúšky hodnotená známkou FX – nedostatočne, celkový výsledok štátnej skúšky sa hodnotí známkou FX – nedostatočne.
14. Ak bol študent na štátnej skúške hodnotený známkou FX – nedostatočne z jednej alebo viacerých súčastí štátnej skúšky, môže štátnu skúšku opakovať (bod 17 tohto článku) v  termíne, ktorý určuje dekan podľa bodu 4 tohto článku.
15. Študent opakuje štátnu skúšku iba z tých súčastí, z ktorých bol hodnotený známkou FX – nedostatočne.
16. Ak sa študent nemôže z  vážnych dôvodov zúčastniť v určenom termíne na štátnej skúške je povinný ospravedlniť sa najneskôr 5 dní pred termínom vykonania štátnej skúšky predsedovi skúšobnej komisie. Ak je dôvodom neúčasti na štátnej skúške náhla práceneschopnosť alebo iná vážna prekážka na strane študenta, túto skutočnosť je študent povinný bezodkladne oznámiť predsedovi skúšobnej komisie. V prípadoch podľa tohto bodu je dekan oprávnený určiť študentovi náhradný termín vykonania štátnej skúšky.
17. Ak študent odstúpi od štátnej skúšky, štátna skúška sa považuje za neúspešne absolvovanú a hodnotí sa známkou FX – nedostatočne. Pri neospravedlnenej neprítomnosti študenta na štátnej skúške sa   štátna skúška považuje za neúspešne absolvovanú a hodnotí sa známkou FX – nedostatočne . V prípadoch podľa tohto bodu môže študent štátnu skúšku opakovať v  termíne, ktorý určuje dekan podľa bodu 4 tohto článku.
18. Študent môže štátnu skúšku opakovať len raz ([čl. 12](#_Článok_12_Podmienky) bod 1 tohto študijného poriadku), a to v nasledujúcom akademickom roku.
19. Príprava a priebeh dizertačnej skúšky je bližšie stanovený v [čl. 34](#_Článok_36_Všeobecné) až [36](#_Článok_3637_Priebeh) tohto študijného poriadku.

## Článok 20 **Zmena študijného programu**

1. Študent má právo požiadať o zmenu študijného programu v rámci toho istého študijného odboru na príslušnej fakulte alebo inej fakulte STU.
2. Študentovi môže byť umožnená zmena študijného programu, ak nenastal niektorý z dôvodov pre iné skončenie štúdia študijného programu, na ktorom je zapísaný, podľa [čl. 23](#_Článok_23_Iné) bod 1 písm. b) až f) tohto študijného poriadku.
3. O žiadosti študenta rozhoduje dekan po vyjadrení garanta študijného programu, v ktorom chce študent pokračovať v štúdiu. Ak ide o doktorandský študijný program o žiadosti študenta rozhoduje dekan po vyjadrení školiteľa a odborovej komisie. Dekan povolí študentovi zmenu študijného programu od začiatku zimného semestra alebo od začiatku letného semestra akademického roka.
4. Študentovi, ktorému dekan povolil zmenu študijného programu podľa bodu 3 tohto článku, môžu byť uznané úspešne absolvované predmety a získané kredity v rámci štúdia pôvodného študijného, ak od ich absolvovania neuplynulo viac ako 5 rokov ([čl. 9](#_Článok_9_Kreditový) bode 8 tohto študijného poriadku).
5. Pri zmene doktorandského študijného programu môže dekan rozhodnúť o uznaní dizertačnej skúšky ([čl. 34](#_Článok_3435_Všeobecné) tohto študijného poriadku) a ďalších predmetov, ktoré študent úspešne absolvoval v rámci štúdia pôvodného študijného programu na základe odporúčania odborovej komisie.
6. Ak ide o študenta, ktorý zmenil študijný program z dôvodu zrušenia pôvodného študijného programu na STU[[32]](#footnote-34), fakulta, na ktorej pokračuje v štúdiu, mu uznaná úspešne absolvované predmety a získané kredity v rámci štúdia pôvodného študijného programu aj pokiaľ od ich absolvovania uplynulo viac ako 5 rokov ([čl. 9](#_Článok_9_Kreditový) bode 8 tohto študijného poriadku).
7. Dekan fakulty môže na základe písomnej žiadosti povoliť zápis na štúdium študentovi [[33]](#footnote-35)
   1. inej verejnej vysokej školy, štátnej vysokej školy alebo súkromnej vysokej školy, ktorý bol prijatý na štúdium študijného programu príslušného stupňa v rovnakom študijnom odbore,
   2. uznanej vysokej školy zriadenej podľa právnych predpisov iného štátu, ktorý bol prijatý na štúdium v príslušnom stupni v obdobnej oblasti poznania.
8. Študent v žiadosti podľa bodu 6 tohto článku uvedie dôvod, pre ktorý chce zmeniť študijný program a študovať zvolený študijný program na príslušnej fakulte. Súčasťou žiadosti sú najmä nasledovné podklady:
   1. potvrdenie, že je študentom vysokej školy podľa bodu 6 tohto článku,
   2. výpis výsledkov štúdia vydaný vysokou školou podľa bodu 6 tohto článku, ktorý obsahuje údaje o úspešne absolvovaných predmetoch s počtom získaných kreditov a dosiahnutým hodnotením ku dňu podania žiadosti,
   3. informačné listy alebo sylaby úspešne absolvovaných predmetov, v ktorých je uvedená stručná osnova alebo obsah týchto predmetov,
   4. čestné vyhlásenie študenta, či bolo alebo je voči nemu vedené disciplinárne konanie, z akého dôvodu a s akým výsledkom,
   5. potvrdenie preukazujúce znalosť jazyka, v ktorom sa zvolený študijný program na fakulte uskutočňuje, minimálne na úrovni B1,
   6. doklady o úspešnosti v ďalších aktivitách súvisiacich so štúdiom zvoleného študijného programu, ak ich študent vie preukázať.
9. Dekan fakulty môže určiť ďalšie podmienky a požadovať predloženie ďalších podkladov okrem uvedených v bode 7 tohto článku.
10. O povolení zápisu študenta na štúdium podľa bodu 6 tohto článku rozhoduje dekan fakulty do 30 dní od doručenia všetkých podkladov určených k takémuto rozhodnutiu podľa bodov 7 a 8 tohto článku. Prílohou rozhodnutia je zoznam úspešne absolvovaných predmetov a počet získaných kreditov z predchádzajúceho štúdia na vysokej škole podľa bodu 6 tohto článku, ktoré môžu byť študentovi uznané podľa [čl. 9](#_Článok_9_Kreditový) bod 8 tohto študijného poriadku.
11. Študentovi podľa bodu 6 tohto článku je povolený zápis na štúdium od začiatku zimného semestra akademického roka. V odôvodených prípadoch môže dekan povoliť zápis na štúdium aj od začiatku letného semestra akademického roka.
12. Dňom zápisu sa študent podľa bodu 6 tohto článku stáva študentom fakulty, na ktorú sa zapísal, a jeho predchádzajúce štúdium sa považuje za zanechané dňom, ktorý predchádza dňu zápisu. Fakulta do troch pracovných dní od uskutočnenia zápisu oznámi vysokej škole, na ktorej študent zanechal štúdium, ktorému študentovi a v akom študijnom programe umožnila zápis a dátum zápisu.
13. Pri organizačno-administratívnych úkonoch sa študent riadi pokynmi študijného oddelenia príslušnej fakulty.

## Článok 21 **Prerušenie štúdia**

1. Študent môže požiadať o prerušenie štúdia študijného programu. Štúdium možno prerušiť spravidla na ucelenú časť štúdia (semester, akademický rok).
2. Prerušenie štúdia povoľuje dekan fakulty.
3. Celkové obdobie jedného prerušenia štúdia môže trvať najviac 2 roky. Ak je dôvodom prerušenia štúdia rodičovská dovolenka, celkové obdobie jedného prerušenia štúdia môže trvať najviac 3 roky. Prerušenie štúdia v prvom semestri študijného programu prvého stupňa je možné iba vo výnimočných prípadoch (mimoriadne prerušenie štúdia podľa bodu 6 tohto článku).
4. Študentovi môže byť prerušené štúdium v zmysle bodov 1 až 3 tohto článku najviac dvakrát počas štúdia študijného programu, pričom najdlhšie celkové obdobie obidvoch prerušení štúdia môže v súčte trvať najviac 3 roky. Ak je dôvodom druhého prerušenia štúdia rodičovská dovolenka, môže aj celkové obdobie druhého prerušenia štúdia trvať najviac 3 roky.
5. Doba prerušenia štúdia sa nezapočítava do povolenej dĺžky štúdia študijného programu ([čl. 3](#_Článok_3_Formy,) bod 9 tohto študijného poriadku).
6. Dekan môže povoliť mimoriadne prerušenie štúdia z dôvodu materskej alebo rodičovskej dovolenky, na základe odporučenia odborného lekára alebo z iných, obzvlášť závažných dôvodov, ktoré sú objektívne preukázateľné, tým nie sú dotknuté ustanovenia bodov 3 a 4 tohto článku.
7. Ak študent preruší štúdium počas zimného semestra akademického roka, zruší sa jeho zápis predmetov letného semestra. V prípadoch mimoriadneho prerušenia štúdia podľa bodu 6 tohto článku môže dekan povoliť zrušenie zápisu predmetov zapísaných aj v príslušnom semestri, v ktorom došlo k prerušeniu štúdia.
8. Prerušenie štúdia študenta študijného programu tretieho stupňa, ktorý sa prihlásil na tému dizertačnej práce vypísanú externou vzdelávacou inštitúciou, povoľuje dekan po kladnom vyjadrení riaditeľa externej vzdelávacej inštitúcie.
9. Študent prestáva byť študentom odo dňa prerušenia štúdia. Ak chce pokračovať v štúdiu po skončení prerušenia, opätovne sa zapíše na štúdium podľa [čl. 10](#_Článok_10_Zápis) bod 6 tohto študijného poriadku. Študent, ktorému bolo štúdium prerušené, sa stáva študentom odo dňa opätovného zápisu na štúdium. Ak sa po skočení prerušenia nedostaví na opätovný zápis uplatňujú sa ustanovenia [čl. 10](#_Článok_10_Zápis) body 7 a 8 tohto študijného poriadku.
10. Dekan nepovolí prerušenie štúdia študentovi, ak nastal niektorý z dôvodov pre iné skončenie štúdia študijného programu, na ktorom je zapísaný, podľa [čl. 23](#_Článok_23_Iné) bod 1 písm. b) až f) tohto študijného poriadku

## Článok 22 **Riadne skončenie štúdia**

1. Na riadne skončenie štúdia je potrebné, aby študent počas štúdia:
   1. absolvoval všetky povinné predmety a predpísaný počet povinne voliteľných predmetov,
   2. získal počet kreditov predpísaný pre príslušný študijný program v závislosti od štandardnej dĺžky štúdia [(čl. 3](#_Článok_9_Kreditový) bod 6, 7 alebo 8 tohto študijného poriadku),
   3. vykonal štátnu skúšku alebo štátne skúšky predpísané študijným programom.
2. Celkový výsledok riadne skončeného štúdia študijného programu prvého stupňa a študijného programu druhého stupňa sa hodnotí podľa [čl. 16](#_Článok_16_Klasifikačná) bod 8 písm. a) a b) tohto študijného poriadku vyjadrením:
   1. prospel s vyznamenaním,
   2. prospel.
3. Študent skončil s celkovým výsledkom štúdia prospel s vyznamenaním podľa bodu 2 písm. a) tohto článku ak:
   1. v študijnom programe prvého stupňa dosiahol VŠP 1,00 – 1,50 ([čl. 16](#_Článok_16_Klasifikačná) bod 7 tohto študijného poriadku), počas celého štúdia nebol hodnotený horším klasifikačným stupňom ako D a štátne skúšky absolvoval s hodnotením A,
   2. v študijnom programe druhého stupňa dosiahol VŠP 1,00 – 1,15 ([čl. 16](#_Článok_16_Klasifikačná) bod 7 tohto študijného poriadku), počas celého štúdia nebol hodnotený horším klasifikačným stupňom ako C a štátne skúšky absolvoval s hodnotením A.
4. Študent skončil s celkovým výsledkom štúdia prospel podľa bodu 2 písm. b) tohto článku ak nie sú splnené podmienky bodu 3 tohto článku.
5. Celkový výsledok riadne skončeného štúdia študijného programu tretieho stupňa sa hodnotí vyjadrením prospel podľa [čl. 16](#_Článok_32_Zápis) bod 10 tohto študijného poriadku.
6. Dňom riadneho skončenia štúdia je deň, keď je splnená posledná z podmienok predpísaných na riadne skončenie štúdia daného študijného programu podľa bodu 1 tohto článku.

## Článok 23 **Iné skončenie štúdia**

1. Okrem riadneho skončenia štúdia podľa [čl. 22](#_Článok_22_Riadne) tohto študijného poriadku sa štúdium skončí[[34]](#footnote-36):
2. zanechaním štúdia,
3. neskončením štúdia v termíne určenom podľa [čl. 3](#_Článok_3_Formy,) ods. 9 tohto študijného poriadku,
4. vylúčením zo štúdia pre nesplnenie požiadaviek, ktoré vyplývajú zo študijného programu a tohto študijného poriadku,
5. vylúčením zo štúdia na základe disciplinárneho opatrenia[[35]](#footnote-37),
6. nadobudnutím právoplatnosti rozhodnutia o neplatnosti štátnej skúšky alebo jej súčasti[[36]](#footnote-38) v rámci štúdia nižšieho stupňa, ak je príslušné vzdelanie podmienkou na prijatie na prebiehajúce štúdium študijného programu vyššieho stupňa,
7. vzdaním sa akademického titulu[[37]](#footnote-39) udeľovaného po absolvovaní študijného programu nižšieho stupňa, ak je príslušné vzdelanie podmienkou na prijatie na prebiehajúce štúdium študijného programu vyššieho stupňa,
8. zrušením študijného programu42, ak študent neprijme ponuku fakulty pokračovať v štúdiu iného študijného programu,
9. smrťou študenta.
10. Dňom skončenia štúdia je[[38]](#footnote-40):
11. z dôvodu zanechania štúdia podľa bodu 1 písm. a) tohto článku:
    1. deň, keď bolo fakulte doručené písomné vyhlásenie študenta o zanechaní štúdia,
    2. deň, do ktorého sa mal študent zapísať do ďalšieho obdobia štúdia alebo v ktorom sa mal opätovne zapísať podľa [čl. 10](#_Článok_10_Zápis) bod 8 tohto študijného poriadku,
12. z dôvodu neskončenia v termíne podľa bodu 1 písm. b) tohto článku koniec akademického roka, v ktorom mal študent skončiť štúdium príslušného študijného programu,
13. z dôvodu vylúčenia zo štúdia podľa bodu 1 písm. c) a d) tohto článku deň, keď rozhodnutie o vylúčení zo štúdia nadobudlo právoplatnosť,
14. z dôvodu rozhodnutia o neplatnosti štátnej skúšky alebo jej súčasti podľa bodu 1 písm. e) tohto článku deň, keď rozhodnutie o neplatnosti štátnej skúšky alebo jej súčasti nadobudlo právoplatnosť,
15. z dôvodu vzdania sa akademického titulu podľa bodu 1 písm. f) tohto článku deň doručenia písomného oznámenia podľa § 108h zákona,
16. z dôvodu zrušenia študijného programu podľa bodu 1 písm. g) tohto článku deň, ku ktorému fakulta oznámila zrušenie študijného programu.

## Článok 24 **Doklady o štúdiu**

(1) Doklady o štúdiu sú:

a) preukaz študenta,

b) výkaz o štúdiu (index),

c) výpis výsledkov štúdia.

(2) Preukaz študenta je doklad, ktorý potvrdzuje jeho právne postavenie, ktoré ho oprávňuje využívať práva a výhody študenta vyplývajúce zo zákonov, z vnútorných predpisov STU a z dohôd s inými právnickými osobami. Tento doklad slúži aj na preukázanie údajov v ňom zapísaných. Preukaz študenta sa študentovi vydá po prvom zápise na štúdium študijného programu. Okrem iných údajov je v ňom vyznačené obdobie, počas ktorého študent splnil podmienky na pokračovanie v štúdiu podľa [čl. 17](#_Článok_17_Kontrola) tohto študijného poriadku. Preukaz študenta vydáva STU. Podrobnosti o jeho vydávaní upravuje smernica rektora.

(3) Výkaz o štúdiu (index) STU nevydáva. Zápis predmetov ([čl. 4](#_Článok_4_Predmety) tohto študijného poriadku) a výsledky kontroly študijnej úspešnosti alebo študijného výkonu sa vykonáva prostredníctvom AIS.

(4) Výpis výsledkov štúdia obsahuje údaje o študijných povinnostiach, ktoré študent v rámci štúdia študijného programu splnil.

(5) Výpis výsledkov štúdia vydáva fakulta. Doklad sa vydáva v súlade so zásadami obsiahnutými vo všeobecne záväznom právnom predpise[[39]](#footnote-41); na základe osobitnej žiadosti ho fakulta vydáva aj v  anglickom jazyku. Doklad patrí:

a) osobe, ktorá skončila štúdium študijného programu podľa [čl. 23](#_Článok_23_Iné) bod tohto študijného poriadku,

b) študentovi na základe jeho žiadosti,

c) absolventovi štúdia študijného programu na základe jeho žiadosti.

## Článok 25 **Doklady o absolvovaní štúdia**

1. Doklady o absolvovaní štúdia študijného programu v študijnom odbore sú:
   1. vysokoškolský diplom,
   2. vysvedčenie o štátnej skúške,
   3. dodatok k diplomu.
2. Vysokoškolský diplom je doklad o absolvovaní štúdia akreditovaného študijného programu v príslušnom študijnom odbore a udelení akademického titulu. Ak študent tretieho stupňa štúdia absolvoval štúdium na externej vzdelávacej inštitúcii vo vysokoškolskom diplome sa uvádza aj názov externej vzdelávacej inštitúcie. Údaje, ktoré sa na vysokoškolskom diplome uvádzajú upravuje zákon.[[40]](#footnote-42) Vysokoškolský diplom vydáva STU.
3. Vysvedčenie o štátnej skúške je doklad o vykonanej štátnej skúške, jej súčastiach a o jej výsledku. Vydáva ho STU.
4. Dodatok k diplomu je doklad, ktorý obsahuje podrobnosti o absolvovanom študijnom programe. Údaje, ktoré musí dodatok k diplomu obsahovať, ustanovuje všeobecne záväzný právny predpis[[41]](#footnote-43). Dodatok k diplomu vydáva STU. Absolvent dostane dodatok k diplomu súčasne s diplomom.
5. STU vydáva všetky doklady o absolvovaní štúdia podľa bodu 1 tohto článku dvojjazyčne v kombinácii štátneho jazyka s anglickým jazykom bez osobitnej žiadosti absolventa.
6. Doklady o absolvovaní štúdia sú verejné listiny. STU ich vydáva do 30 dní od riadneho skončenia štúdia okrem prípadov, ak absolvent súhlasí s neskorším vydaním týchto dokladov. Odovzdáva ich absolventom spravidla pri akademickom obrade.
7. Absolventom spoločných študijných programov podľa [čl. 2](#_Článok_2_Študijný) bodov 7 a 8 tohto študijného poriadku STU vydáva doklady o absolvovaní štúdia podľa dohody spolupracujúcich vysokých škôl.
8. STU vydá na žiadosť fyzickej osoby, u ktorej došlo k zmene mena alebo k zmene priezviska z dôvodu zmeny pohlavia, náhradný doklad o absolvovaní štúdia so zmeneným menom, priezviskom a rodným priezviskom najneskôr do 30 dní od podania žiadosti; tento náhradný doklad sa okrem pôvodných osobných údajov vydáva v rovnakej podobe, v akej STU vydáva odpis z dokladu o absolvovaní štúdia. Náležitosti, ktoré musí žiadosť obsahovať, upravuje zákon.[[42]](#footnote-44)

## Článok 26 **Školné a poplatky spojené so štúdiom**

* + - 1. STU požaduje v zmysle zákona[[43]](#footnote-45):
  1. poplatok za materiálne zabezpečenie prijímacieho konania od uchádzačov o štúdium,
  2. poplatky za vydanie dokladov o štúdiu a ich kópií ([čl. 24](#_Článok_24_Doklady) tohto študijného poriadku) a za vydanie kópií dokladov o absolvovaní štúdia ([čl. 25](#_Článok_25_Doklady) tohto študijného poriadku),
  3. školné, ak študentovi vznikne táto povinnosť.

1. Rámcové ustanovenia o školnom a o poplatkoch spojených so štúdiom upravuje čl. 39 Štatútu STU.
2. Výšku školného a poplatkov spojených so štúdiom ako aj podrobnosti v súvislosti so znížením alebo odpustením školného, sú v každom akademickom roku upravované smernicou rektora, ktorú STU zverejní najneskôr dva mesiace pred posledným dňom určeným na podávanie prihlášok na štúdium[[44]](#footnote-47).

# ČASŤ ŠTVRTÁ ŠTUDENT STU

## Článok 27 **Práva študenta**

* + - 1. Práva študenta STU upravuje zákon[[45]](#footnote-48) a čl. 43 Štatútu STU. Študent STU má právo najmä:
  1. študovať študijný program, na ktorý bol prijatý, ak fakulta vykonala v študijnom programe úpravy, študent v štúdiu tohto študijného programu pokračuje podľa predmetov a pravidiel po úprave, ak pravidlá študijného programu neurčujú inak,
  2. utvoriť si študijný plán podľa pravidiel študijného programu ([čl. 11](#_Článok_11_Pravidlá) tohto študijného poriadku),
  3. zapísať sa do ďalšej časti študijného programu podľa [čl. 10](#_Článok_10_Zápis) tohto študijného poriadku, ak splnil povinnosti určené študijným programom alebo týmto študijným poriadkom,
  4. pri rešpektovaní časových a kapacitných obmedzení daných týmto študijným poriadkom a študijným programom zvoliť si tempo štúdia, poradie absolvovania predmetov pri zachovaní ich predpísanej nadväznosti a zvoliť si učiteľa pri predmete vyučovanom viacerými učiteľmi,
  5. v rámci svojho štúdia uchádzať sa aj o štúdium na inej vysokej škole, a to aj v zahraničí, v rámci výmenných programov akademickej mobility ([čl. 7](#_Článok_7_Akademická) bod 6 tohto študijného poriadku),
  6. zúčastňovať sa na výskumnej, vývojovej alebo umeleckej a ďalšej tvorivej činnosti STU,
  7. zúčastniť sa na zakladaní a činnosti nezávislých združení pôsobiacich na akademickej pôde (študentských organizácií) v súlade s právnymi predpismi,
  8. vyjadriť sa aspoň raz za semester o kvalite výučby a o učiteľoch formou anonymného dotazníka,
  9. obrátiť sa na rektora alebo dekana s akýmkoľvek podnetom alebo požiadavkou,
  10. slobodne prejavovať názory a pripomienky k vysokému školstvu,
  11. na informačné a poradenské služby súvisiace so štúdiom a s možnosťou uplatnenia absolventov študijných programov v praxi,
  12. ak sa na neho vzťahuje povinnosť uhradiť školné z dôvodu súbežného štúdia v jednom akademickom roku v dvoch alebo viac študijných programoch poskytovaných verejnou vysokou školou alebo štátnou vysokou školou v tom istom stupni, rozhodnúť sa, v ktorom študijnom programe bude v príslušnom akademickom roku študovať bezplatne, ak má na bezplatné vysokoškolské štúdium nárok,
  13. zmeniť študijný program v rámci toho istého študijného odboru za podmienok určených v [čl. 20](#_Článok_20_Zmena) a [čl. 35](#_Článok_35_Zmena) tohto študijného poriadku .

1. Na študenta, ktorý sa zúčastňuje na praktickej výučbe a praxi, sa vzťahujú všeobecné predpisy o bezpečnosti a ochrane zdravia pri práci.

## Článok 28 **Povinnosti študenta**

1. Povinnosti študenta upravuje zákon a čl. 43 Štatútu STU.
2. Študijné povinnosti študenta vyplývajú zo študijného programu, ktorý študuje, a z tohto študijného poriadku.
3. Študent je povinný dodržiavať vnútorné predpisy STU a jej súčastí.
4. Študent je ďalej povinný najmä:
   1. chrániť a hospodárne využívať majetok, prostriedky a služby STU,
   2. uhrádzať školné a poplatky spojené so štúdiom podľa [čl. 26](#_Článok_26_Školné) tohto študijného poriadku, a to výlučne a priamo fakulte, na ktorej je zapísaný,
   3. pravdivo uviesť skutočnosti rozhodujúce na určenie školného formou čestného vyhlásenia, ktoré študent odovzdá pri prvom zápise na štúdium a pri každom zápise do ďalšej časti študijného programu ([čl. 10](#_Článok_10_Zápis) tohto študijného poriadku),
   4. oznámiť fakulte adresu určenú na doručovanie písomností,
   5. používať e-mailovú adresu, ktorú mu pridelila STU,
   6. osobne sa dostaviť na písomné predvolanie rektora, dekana alebo nimi povereného zamestnanca STU alebo fakulty na prerokovanie otázok týkajúcich sa priebehu alebo skončenia jeho štúdia, alebo súvisiacich s jeho právami a povinnosťami,
   7. písomne oznámiť fakulte rozhodnutie podľa [čl. 27](#_Článok_27_Práva) bod 1 písm. l) tohto študijného poriadku do 30. septembra príslušného akademického roka.
   8. pri organizačno-administratívnych úkonoch sa riadiť pokynmi dekana alebo nim povereného zamestnanca fakulty.
5. Za zavinené porušenie právnych predpisov, tohto študijného poriadku, Štatútu STU alebo iných interných predpisov STU alebo fakulty, na ktorej študent študuje, alebo za porušenie verejného poriadku môže byť študentovi uložené disciplinárne opatrenie.
6. Podrobnosti o konaní vo veci disciplinárneho priestupku upravuje Disciplinárny poriadok STU pre študentov (ďalej len disciplinárny poriadok“).

# ČASŤ PIATA OSOBITOSTI DOKTORANDSKÝCH ŠTUDIJNÝCH PROGRAMOV

## Článok 29 **Spoločné ustanovenia**

1. V tejto časti študijného poriadku sú uvedené osobitosti vzťahujúce sa na organizáciu doktorandského štúdia. Ustanovenia prvej až štvrtej časti a ustanovenia šiestej a siedmej časti tohto študijného poriadku platia aj pre doktorandské študijné programy, ak v  tejto časti nie je inak uvedené inak.
2. Doktorandské štúdium sa zameriava na získanie poznatkov založených na súčasnom stave vedeckého a umeleckého poznania a najmä na vlastnom príspevku študenta k nemu, ktorý je výsledkom vedeckého bádania a samostatnej tvorivej činnosti v oblasti vedy alebo techniky alebo samostatnej teoretickej a tvorivej činnosti v oblasti umenia. Absolventi doktorandského štúdia získavajú vysokoškolské vzdelanie tretieho stupňa[[46]](#footnote-49).
3. Kvalitu doktorandského štúdia upravuje vnútorný predpis Vnútorný systém zabezpečenia kvality doktorandského štúdia na STU, ktorý je súčasťou vnútorného systému zabezpečovania kvality vysokoškolského vzdelávania na STU podľa zákona[[47]](#footnote-50) a čl. 22 bod 1 písm. b) Štatútu STU.
4. Študentovi doktorandského štúdia (ďalej len „doktorand“) v dennej forme štúdia počas trvania štandardnej dĺžky štúdia sa poskytuje štipendium podľa [čl. 47](#_Článok_47_Štipendium) tohto študijného poriadku.
5. Doktorandské štúdium prebieha podľa individuálneho študijného plánu pod vedením školiteľa ([čl. 34](#_Článok_34_Školiteľ) tohto študijného poriadku). Uskutočňuje sa na fakulte. Na uskutočňovaní doktorandského štúdia sa môže zúčastňovať aj externá vzdelávacia inštitúcia[[48]](#footnote-52), s ktorou má STU uzavretú zmluvu, ktorej predmetom je podieľanie sa na uskutočňovaní doktorandského študijného programu. V zmluve sa riešia otázky spojené s pôsobením doktoranda v externej vzdelávacej inštitúcii vrátane úhrady nákladov externej vzdelávacej inštitúcie.. Fakulta uzatvorí s externou vzdelávacou inštitúciou individuálnu dohodu pre každého doktoranda[[49]](#footnote-53).
6. Doktorandské štúdium v danom študijnom odbore sleduje a  hodnotí odborová komisia[[50]](#footnote-54). STU môže na základe dohody s inou vysokou školou utvárať v jednotlivých študijných odboroch spoločné odborové komisie. Ak fakulta uskutočňuje doktorandské štúdium v spolupráci s externou vzdelávacou inštitúciou podľa bodu 5 tohto článku, externá vzdelávacia inštitúcia má v príslušnej odborovej komisii primerané zastúpenie.
7. Odborovú komisiu zriaďuje rektor po schválení vo Vedeckej rade STU. Zriaďovanie, organizáciu a činnosť odborovej komisie upravuje smernica rektora.
8. Odborová komisia sleduje a hodnotí doktorandské štúdium v priebehu prípravy, realizácie a riadneho skončenia každého individuálneho študijného plánu doktoranda.
9. Zmenu doktorandského študijného programu upravuje [čl. 20](#_Článok_20_Zmena) tohto študijného poriadku. Zmenu školiteľa alebo školiaceho pracoviska možno uskutočniť počas doktorandského štúdia v odôvodnených prípadoch najmä, ak sa tým vytvoria priaznivejšie podmienky pre plnenie individuálneho študijného plánu doktoranda.

## Článok 30 **Organizácia doktorandského štúdia**

1. Doktorandské štúdium pozostáva zo študijnej časti a vedeckej časti. Individuálny študijný plán na celé obdobie doktorandského štúdia zostavuje školiteľ a predkladá ho na schválenie odborovej komisii[[51]](#footnote-55).
2. Individuálny študijný plán doktorandského štúdia sa zostavuje tak, aby jeho absolvovaním doktorand splnil podmienky na riadne skončenie štúdia v rámci štandardnej dĺžky štúdia zodpovedajúcej študijnému programu.
3. Študijná časť doktorandského štúdia pozostáva najmä z prednášok, seminárov a individuálneho štúdia odbornej literatúry potrebných z hľadiska zamerania dizertačnej práce[[52]](#footnote-56). Za úspešné absolvovanie študijnej časti doktorandského štúdia musí doktorand získať minimálne 40 kreditov.
4. Vedecká časť doktorandského štúdia pozostáva z individuálnej alebo tímovej vedeckej, resp. tvorivej umeleckej práce doktoranda zameranej na tému dizertačnej práce[[53]](#footnote-57). Vedecká časť je tvorená z projektov dizertačnej práce a samostatnej tvorivej činnosti v oblasti vedy a umenia (najmä publikácie, aktívna účasť na konferenciách, workshopoch a sympóziách, uznanie výsledkov - citácie, účasť na riešení vedeckých projektov, získanie grantu pre doktorandov, ukončenie definovanej etapy vlastnej výskumnej alebo umeleckej práce a  pod.). Vedeckú časť doktorandského štúdia odborne garantuje školiteľ.
5. Za úspešné absolvovanie vedeckej časti doktorandského štúdia musí doktorand získať:
   1. minimálne 100 kreditov pri doktorandských študijných programoch, pri ktorých je podmienkou riadneho skončenia štúdia dosiahnutie 180 kreditov,
   2. minimálne 160 kreditov pri doktorandských študijných programoch pri, ktorých je podmienkou riadneho skončenia štúdia dosiahnutie 240 kreditov.
6. Súčasťou vedeckej časti doktorandského štúdia je vykonanie dizertačnej skúšky a vypracovanie a obhajoba dizertačnej práce. Za úspešné vykonanie dizertačnej skúšky ([čl. 34](#_Článok_36_Všeobecné) tohto študijného poriadku) doktorand získa 20 kreditov. Za vypracovanie a úspešnú obhajobu dizertačnej práce ([čl. 42](#_Článok_42_Obhajoba) tohto študijného poriadku) doktorand získa 30 kreditov.
7. Súčasťou doktorandského štúdia v dennej forme štúdia je vykonávanie pedagogickej činnosti alebo inej odbornej činnosti súvisiacej s pedagogickou činnosťou v rozsahu najviac štyroch hodín týždenne v priemere za akademický rok, v ktorom prebieha výučba.[[54]](#footnote-58). Vykonávanie pedagogickej činnosti alebo inej odbornej činnosti súvisiacej s pedagogickou činnosťou je súčasťou individuálneho študijného plánu doktoranda a spravidla súvisí s doktorandským štúdiom.
8. Ak ide o doktoranda, ktorý je prihlásený na tému dizertačnej práce vypísanú externou vzdelávacou inštitúciou, vykonáva vedeckú časť doktorandského štúdia podľa bodu 4 tohto článku a s fakultou dohodnuté povinnosti študijnej časti doktorandského štúdia podľa bodu 3 tohto článku v tejto externej vzdelávacej inštitúcii; podrobnosti o organizácii doktorandského štúdia sú riešené v individuálnej dohode podľa [čl. 29](#_Článok_29_Spoločné) bod 5 tohto študijného poriadku. Činnosť podľa bodu 7 tohto článku je viazaná na vzdelávaciu činnosť fakulty.
9. Téma dizertačnej práce je uvedená v individuálnom študijnom pláne doktoranda. Téma dizertačnej práce môže byť v priebehu štúdia upravovaná len so súhlasom odborovej komisie.
10. Podmienkou riadneho skončenia doktorandského štúdia je vykonanie dizertačnej skúšky a obhajoba dizertačnej práce[[55]](#footnote-59).

## Článok 31 **Kontrola štúdia a podmienky na pokračovanie v doktorandskom štúdiu**

1. Kontrola štúdia v rámci doktorandského štúdia sa uskutočňuje pomocou kreditového systému podľa [čl. 17](#_Článok_17_Kontrola) tohto študijného poriadku a na základe aktualizovaného študijného plánu.
2. Školiteľ na konci každého akademického roka predkladá predsedovi odborovej komisie aktualizovaný študijný plán doktoranda s vyjadrením, či odporúča alebo neodporúča jeho pokračovanie v štúdiu. Školiteľ pritom hodnotí stav a úroveň plnenia individuálneho študijného plánu doktoranda, dodržiavanie harmonogramu štúdia a v prípade potreby predkladá návrh na úpravu individuálneho študijného plánu.
3. Dekan na návrh predsedu odborovej komisie rozhoduje na základe aktualizovaného študijného plánu o tom, či doktorand môže v štúdiu pokračovať, a tiež aj o prípadných zmenách v jeho individuálnom študijnom pláne.
4. Kontrola splnenia podmienok na pokračovanie v štúdiu sa uskutočňuje za akademický rok podľa [čl. 17](#_Článok_17_Kontrola) bod 6 tohto študijného poriadku. Ich nesplnenie je dôvodom, aby školiteľ v  aktualizovanom študijnom pláne doktoranda neodporučil pokračovanie v štúdiu. Návrh na vylúčenie doktoranda zo štúdia pre nesplnenie požiadaviek podľa [čl. 23](#_Článok_23_Iné) bod 1 písm. c) tohto študijného poriadku podáva predseda odborovej komisie dekanovi.

## Článok 32 **Školiteľ**

1. Funkciu školiteľa pre daný študijný odbor môžu vykonávať učitelia STU a iní odborníci po schválení príslušnou vedeckou radou alebo vedeckou a umeleckou radou fakulty v súlade s vnútorným predpisom STU[[56]](#footnote-60). Funkciu školiteľa pre témy vypísané externou vzdelávacou inštitúciou, môžu vykonávať školitelia schválení touto inštitúciou.[[57]](#footnote-61).
2. Školiteľ:
   1. zostavuje individuálny študijný plán doktoranda a najneskôr do 2 týždňov od začiatku štúdia doktoranda ho predkladá na schválenie odborovej komisii,
   2. riadi a odborne vedie doktoranda počas doktorandského štúdia a kontroluje plnenie jeho individuálneho študijného plánu,
   3. odborne garantuje vedeckú časť doktorandského štúdia,
   4. určuje zameranie dizertačnej práce, spresňuje spolu s doktorandom jej tému a predkladá ju na schválenie odborovej komisii ([čl. 30](#_Článok_30_Organizácia) bod 9 tohto študijného poriadku),
   5. predkladá predsedovi odborovej komisie aktualizovaný študijný plán doktoranda ([čl. 32](#_Článok_32_Kontrola) bod 2 tohto študijného poriadku),
   6. predkladá predsedovi odborovej komisie návrh na vylúčenie doktoranda zo štúdia ([čl. 32](#_Článok_33_Kontrola) bod 4 tohto študijného poriadku) a vyjadruje sa k žiadosti doktoranda o prerušenie štúdia ([čl. 21](#_Článok_21_Prerušenie) bod 1 tohto študijného poriadku),
   7. navrhuje dekanovi študijný pobyt doktoranda v iných ustanovizniach vedy, vzdelávania, výskumu, techniky alebo umenia,
   8. vypracúva pracovnú charakteristiku doktoranda,
   9. navrhuje dekanovi, aby poveril konzultanta na vedenie konkrétnych častí vedeckého programu štúdia doktoranda,
   10. zabezpečuje podľa potreby konzultácie u iných odborníkov,
   11. zúčastňuje sa dizertačnej skúšky doktoranda a obhajoby jeho dizertačnej práce; pričom nie je členom skúšobnej komisie na vykonanie štátnych skúšok ale môže sa zúčastniť neverejnej rozpravy,
   12. riadi sa usmerneniami odborovej komisie.
3. Požiadavky kladené na výkon funkcie školiteľa ako aj práva a ďalšie povinnosti školiteľa sú upravené vnútorným predpisom STU.64
5. .

## Článok 33 **Všeobecné ustanovenia k dizertačnej skúške**

1. Dizertačná skúška patrí medzi štátne skúšky.64 .
2. Doktorand vykoná dizertačnú skúšku spravidla do polovice štandardnej dĺžky štúdia študijného programu ([čl. 3](#_Článok_3_Formy,) bod 8 tohto študijného poriadku), ak získal aspoň 40 kreditov.
3. K dizertačnej skúške je doktorand povinný predložiť písomnú prácu.
4. Písomná práca k dizertačnej skúške tvorí projekt dizertačnej práce, obsahujúci spravidla súčasný stav poznatkov o danej problematike, náčrt teoretických základov, metodiku riešenia danej problematiky a tézy dizertačnej práce.
5. Pre jazyk vypracovania písomnej práce k dizertačnej skúške platí ustanovenie [čl. 18](#_Článok_18_Záverečná) bod 3 tohto študijného poriadku primerane. Doktorand predkladá písomnú prácu k dizertačnej skúške v elektronickej podobe prostredníctvom AIS.
6. Oponentom písomnej práce k dizertačnej skúške môže byť len odborník pôsobiaci v príslušnom študijnom odbore alebo v obdobnej oblasti poznania s vysokoškolským vzdelaním tretieho stupňa alebo s vedeckým kvalifikačným stupňom I alebo IIa, alebo s ich ekvivalentom, alebo vysokoškolský učiteľ pôsobiaci na funkčnom mieste profesora alebo na funkčnom mieste docenta, ktorý nepôsobí na školiacom pracovisku doktoranda a nemá s ním spoločné publikácie. Oponent môže byť členom skúšobnej komisie s právom hlasovať, ak spĺňa podmienky podľa [čl. 19](#_Článok_19_Štátna) bod. 6 tohto študijného poriadku.
7. O výsledku dizertačnej skúšky rozhoduje skúšobná komisia na neverejnom zasadnutí podľa [čl. 19](#_Článok_19_Štátna) bod 10 tohto študijného poriadku. Výsledok dizertačnej skúšky hodnotí skúšobná komisia vyjadrením prospel alebo neprospel.
8. O priebehu dizertačnej skúšky sa urobí zápis o štátnej skúške, ktorého súčasťou je aj posudok oponenta písomnej práce k dizertačnej skúške. Zápis o štátnej skúške podpisuje predseda a prítomní členovia skúšobnej komisie. Súčasťou zápisu o štátnej skúške môžu byť pripomienky skúšobnej komisie k písomnej práci. Ak je výsledok dizertačnej skúšky hodnotený vyjadrením neprospel, zápis o štátnej skúške obsahuje odôvodnenie tohto hodnotenia.
9. Ak doktorand odstúpi od dizertačnej skúšky, dizertačná skúška sa považuje za neúspešne absolvovanú a hodnotí sa vyjadrením neprospel. Pri neospravedlnenej neprítomnosti doktoranda na dizertačnej skúške sa dizertačná skúška považuje za neúspešne absolvovanú a hodnotí sa vyjadrením neprospel. V prípadoch podľa tohto bodu môže doktorand štátnu skúšku opakovať v  termíne, ktorý určuje dekan na návrh predsedu odborovej komisie.
10. Ak bol doktorand na dizertačnej skúške hodnotený vyjadrením neprospel, môže dizertačnú skúšku opakovať len raz podľa [čl. 19](#_Článok_19_Štátna) bod 18 tohto študijného poriadku, a to najskôr po uplynutí troch mesiacov od vykonania dizertačnej skúšky. Pre vykonanie opakovanej dizertačnej skúšky platia ustanovenia [čl. 12](#_Článok_36_Všeobecné) bod 4 tohto študijného poriadku. Opakované neúspešné absolvovanie dizertačnej skúšky je dôvodom na vylúčenie doktoranda zo štúdia nesplnenie požiadaviek podľa [čl. 23](#_Článok_23_Iné) bod 1 písm. c) tohto študijného poriadku.

## Článok 34 **Príprava dizertačnej skúšky**

1. Doktorand predloží dekanovi záväznú prihlášku na vykonanie dizertačnej skúšky najneskôr jeden mesiac pred posledným dňom určeným na vykonanie dizertačnej skúšky ([čl. 34](#_Článok_36_Všeobecné) bod 2 tohto študijného poriadku). Záväznú prihlášku na vykonanie dizertačnej skúšky doktorand predkladá v elektronickej podobe prostredníctvom AIS. Súčasne doktorand predloží písomnú prácu k dizertačnej skúške ([čl. 34](#_Článok_36_Všeobecné) bod 4 tohto študijného poriadku). O týchto skutočnostiach informuje predsedu odborovej komisie a školiteľa.
2. Predseda odborovej komisie bezodkladne zašle dekanovi návrh oponenta písomnej práce k dizertačnej skúške, členov skúšobnej komisie na vykonanie dizertačnej skúšky ([čl. 34](#_Článok_36_Všeobecné) bod 6 a 7 tohto študijného poriadku), ako aj termín vykonania dizertačnej skúšky.
3. Predsedu, ďalších členov skúšobnej komisie a termín vykonania dizertačnej skúšky určuje dekan na základe návrhu predsedu odborovej komisie podľa bodu 2 tohto článku.
4. Oponent písomnej práce k dizertačnej skúške doručí oponentský posudok tak, aby posudok bol doktorandovi prístupný k nahliadnutiu najneskôr 3 pracovné dni pred vykonaním dizertačnej skúšky.

## Článok 35 **Priebeh dizertačnej skúšk**y

1. Dizertačná skúška pozostáva z rozpravy o písomnej práci k dizertačnej skúške, v rámci ktorej doktorand oboznamuje skúšobnú komisiu s projektom dizertačnej práce a zaujíma stanovisko k  posudku oponenta. V  rozprave doktorand preukazuje teoretické vedomosti z riešenej témy.
2. Dizertačnej skúšky sa zúčastňuje aj školiteľ doktoranda podľa [čl. 32](#_Článok_34_Školiteľ) bod 2 písm. k) tohto študijného poriadku*.*  Na neverejnom zasadnutia skúšobnej komisie sa školiteľ vyjadrí k priebehu štúdia doktoranda.
3. Výsledok dizertačnej skúšky oznamuje predseda skúšobnej komisie doktorandovi v deň vykonania dizertačnej skúšky.
4. Fakulta vydá doktorandovi protokol o úspešnom vykonaní dizertačnej skúšky do 30 dní od jej vykonania.
5. Ak sú zachované všetky podmienky pre vykonanie dizertačnej skúšky podľa tohto študijného poriadku, môže sa v odôvodnených prípadoch dizertačná skúška vykonať kombinovanou metódou najmä, ak je člen skúšobnej komisie alebo oponent zo zahraničia a nemôže byť fyzicky prítomný na dizertačnej skúške. V takom prípade sa môže tento člen skúšobnej komisie alebo oponent pripojiť k prezenčnej dizertačnej skúške prostredníctvom videokonferencie alebo inými prostriedkami informačnej a komunikačnej technológie bez fyzickej prítomnosti.

## Článok 36 **Dizertačná práca a jej náležitosti**

1. Dizertačná práca je záverečnou prácou.64 Obhajobou dizertačnej práce sa doktorandské štúdium končí. Preukazuje sa ňou schopnosť a pripravenosť na samostatnú vedeckú a tvorivú činnosť v oblasti výskumu alebo vývoja alebo na samostatnú teoretickú a tvorivú umeleckú činnosť.[[58]](#footnote-62)
2. Doktorand môže predložiť ako dizertačnú prácu aj vlastné publikované dielo alebo súbor vlastných publikovaných prác, ktoré svojím obsahom rozpracúvajú problematiku témy dizertačnej práce. Ak doktorand predloží súbor vlastných publikácií, doplní ho o časti, v ktorých uvedie súčasný stav problematiky, ciele dizertačnej práce a závery, ktoré vznikli riešením témy dizertačnej práce. Ak priložené publikácie sú dielom viacerých autorov, priloží doktorand aj prehlásenie spoluautorov o jeho autorskom podiele.
3. Dizertačná práca obsahuje analýzu aktuálneho stavu poznatkov v danej problematike, charakteristiku cieľov, podrobný opis použitých postupov (metód práce, materiálu), dosiahnuté výsledky, ich vyhodnotenie, diskusiu, záver a zoznam použitej literatúry.
4. Ak je dizertačná práca súčasťou kolektívnej práce, doktorand uvedie vlastné výsledky a v diskusii ich dá do kontextu s výsledkami ostatných členov kolektívu.

## Článok 37 **Autoreferát dizertačnej práce**

1. Doktorand vypracuje autoreferát dizertačnej práce (ďalej len „autoreferát“), ktorý je stručným zhrnutím jej základných výsledkov, vymedzenia jej prínosu a údajov o jej ohlase. Ak dizertačná práca predstavuje súbor prác, uvedie sa v autoreferáte ich presný zoznam.
2. Autoreferát je napísaný v rovnakom jazyku ako dizertačná práca, má rozsah spravidla 20 strán formátu A5. Vzor prvej a druhej strany autoreferátu upraví smernica rektora  ([čl. 18](#_Článok_18_Záverečná) bod 15 tohto študijného poriadku).
3. So súhlasom predsedu odborovej komisie môže byť autoreferát predložený len v elektronickej podobe.
4. Súčasťou autoreferátu je zoznam všetkých publikovaných prác doktoranda, ktoré majú vzťah ku skúmanej problematike, ako aj ohlasy na ne s uvedením presných bibliografických údajov, zoznam použitej literatúry a abstrakt v štátnom jazyku a v anglickom jazyku ([čl. 18](#_Článok_18_Záverečná) bod 3 tohto študijného poriadku).
5. .

## Článok 38 **Príprava obhajoby dizertačnej práce**

1. Doktorand môže predložiť žiadosť o povolenie vykonania obhajoby dizertačnej práce dekanovi, ak mu do skončenia štúdia nechýba viac ako 30 kreditov a splnil všetky podmienky na riadne skončenie štúdia okrem vykonania obhajoby dizertačnej práce.
2. Žiadosť o povolenie vykonania obhajoby dizertačnej práce doktorand predloží v elektronickej podobe prostredníctvom AIS najneskôr tri mesiace pred koncom povolenej dĺžky štúdia študijného programu ([čl. 3](#_Článok_3_Formy,) bod 9 tohto študijného poriadku).
3. Doktorand spolu so žiadosťou o povolenie vykonania obhajoby dizertačnej práce predloží v elektronickej podobe a listinnej podobe, ak to fakulta požaduje:
   * 1. dizertačnú prácu(čl. 18 bod 11 tohto študijného poriadku),
     2. autoreferát dizertačnej práce ([čl. 37](#_Článok_3739_Autoreferát) tohto študijného poriadku), pričom fakulta určí minimálny počet kusov , ak sa autoreferát predkladá v listinnej podobe,
     3. kópie publikácií a iné elaboráty, ak nie sú súčasťou dizertačnej práce,
     4. zoznam publikovaných prác s úplnými bibliografickými údajmi a nepublikovaných vedeckých prác alebo verejných a neverejných prehliadok umeleckých diel a výkonov doktoranda ako aj ich ohlasov, prípadne aj posudky na ne vypracované príslušnými inštitúciami z oblasti vedy, techniky alebo umenia,
     5. odôvodnenie rozdielov medzi pôvodnou a predkladanou dizertačnou prácou, ak doktorand po neúspešne absolvovanej obhajobe dizertačnej práce predkladá prepracovanú dizertačnú prácu ([čl. 39](#_Článok_3941_Obhajoba) bod 12 tohto študijného poriadku),
     6. životopis,
     7. náležitosti vyplývajúce z [čl. 18](#_Článok_18_Záverečná) body 14 a 15 tohto študijného poriadku.
4. Dekan do 1 týždňa preloží spis doktoranda predsedovi odborovej komisie
5. Predseda odborovej komisie do 2 týždňov od predloženia spisu doktoranda tento vráti dekanovi, ak spis nespĺňa požiadavky podľa bodu 3 tohto článku. Inak pošle dekanovi návrh oponentov dizertačnej práce na základe nominácie oponentov garantom príslušného doktorandského študijného programu a určí adresár inštitúcií na rozoslanie autoreferátu. Zároveň navrhuje termín vykonania obhajoby dizertačnej práce, pričom zohľadňuje, aby termín vykonania obhajoby dizertačnej práce bol do troch mesiacov od podania žiadosti o povolenie vykonania obhajoby dizertačnej práce.
6. Dizertačnú prácu posudzujú minimálne dvaja oponenti. Oponentom dizertačnej práce môže byť len odborník s vysokoškolským vzdelaním tretieho stupňa alebo s vedeckým kvalifikačným stupňom I alebo IIa, alebo s ich ekvivalentom. Aspoň jeden z oponentov je vysokoškolským učiteľom pôsobiacim na funkčnom mieste docenta alebo na funkčnom mieste profesora.
7. Oponenti pôsobia v príslušnom študijnom odbore alebo v obdobnej oblasti poznania zodpovedajúcej svojím obsahom téme dizertačnej práce, pričom aspoň jeden z oponentov nie je z fakulty alebo z externej vzdelávacej inštitúcie, na ktorej sa doktorandské štúdium uskutočňovalo. Oponentom nemôže byť spoluautor publikácie doktoranda, jeho priamy podriadený alebo nadriadený.
8. Dekan do 1 týždňa vymenuje oponentov dizertačnej práce a zašle im v elektronickej podobe dizertačnú prácu so žiadosťou o vypracovanie posudku na dizertačnú prácu.
9. Oponent do 4 týždňov od doručenia dizertačnej práce zašle posudok na dizertačnú prácu predsedovi odborovej komisie. Posudok oponenta obsahuje objektívny a kritický rozbor dizertačnej práce, je stručný a nerozpisuje jej obsah. Oponent sa vyjadruje k:
   1. aktuálnosti zvolenej témy dizertačnej práce,
   2. zvoleným metódam spracovania dizertačnej práce,
   3. dosiahnutým výsledkom s uvedením, aké nové poznatky dizertačná práca prináša,
   4. prínosu pre ďalší rozvoj vedy, techniky alebo umenie,
   5. splneniu sledovaného cieľa dizertačnej práce.
10. Oponent v posudku na dizertačnú prácu uvedie aj svoje pripomienky, otázky a poznámky k dizertačnej práci a vyjadrí sa k formálnej stránke vypracovania dizertačnej práce. V posudku jednoznačne uvedie, či predložená dizertačná práca spĺňa podmienky kladené na dizertačnú prácu. Bez tohto vyjadrenia sa posudok oponenta nemôže považovať za úplný.
11. Ak oponent v  termíne podľa bodu 9 tohto článku nezašle posudok  na dizertačnú prácu, dekan môže na návrh predsedu odborovej komisie vymenovať nového oponenta.
12. Ak oponent nemôže vypracovať posudok na dizertačnú prácu, oznámi túto skutočnosť dekanovi do 1 týždňa od doručenia dizertačnej práce.
13. Predseda odborovej komisie, po doručení posudkov oponentov, bezodkladne navrhne dekanovi predsedu a členov skúšobnej komisie na vykonanie obhajoby dizertačnej práce ([čl. 41](#_Článok_43_Skúšobná) bod 1 tohto študijného poriadku) a potvrdí navrhnutý termín vykonania obhajoby dizertačnej práce podľa bodu 5 tohto článku.
14. Dekan vymenuje členov skúšobnej komisie ajej predsedu a určí termín vykonania obhajoby dizertačnej práce. Vyzve  členov skúšobnej komisie, aby bezodkladne potvrdili účasť na obhajobe dizertačnej práce. Oznámi termín vykonania obhajoby dizertačnej práce (navrhnutý podľa bodu 5 tohto článku) doktorandovi, školiteľovi a zverejní autoreferát k dizertačnej práci.
15. Školiteľ doktoranda doručí dekanovi pracovnú charakteristiku doktoranda ([2](#_Článok_34_Školiteľ)) najneskôr 1 týždeň pred termínom vykonania obhajoby dizertačnej práce.
16. Odborná verejnosť môže k dizertačnej práci zaujať písomné stanovisko, ktoré musí byť doručené na školiace pracovisko najneskôr 2 dni pred termínom vykonania obhajoby dizertačnej práce.
17. Doktorand prevezme kópie posudkov oponentov k dizertačnej práci najneskôr tri pracovné dni pred vykonaním obhajoby dizertačnej práce.
18. Predseda skúšobnej komisie neodkladne zašle posudky oponentov členom skúšobnej komisie, oponentom a školiteľovi doktoranda.

## Článok 39 **Obhajoba dizertačnej práce**

1. Obhajoba dizertačnej práce sa koná na fakulte, na ktorej sa doktorandské štúdium uskutočňovalo. Ak sa doktorand prihlásil na tému dizertačnej práce vypísanú externou vzdelávacou inštitúciou, obhajoba dizertačnej práce sa po dohode fakulty s externou vzdelávacou inštitúciou sa môže konať aj na pôde externej vzdelávacej inštitúcie.
2. Fakulta môže uzatvoriť dohodu o spoločných obhajobách dizertačných prác v akreditovaných doktorandských študijných programoch so zahraničnou vysokou školou, ak to umožňujú právne predpisy štátu, na ktorého území pôsobí zahraničná vysoká škola.
3. Obhajoba dizertačnej práce doktoranda STU, v prípade uzavretia dohody so zahraničnou vysokou školou podľa bodu 2 tohto článku, sa môže uskutočniť na zahraničnej vysokej škole pred skúšobnou komisiou pre obhajobu dizertačnej práce, v ktorej sú paritne zastúpení členovia z STU a členovia určení zahraničnou vysokou školou. Počet členov skúšobnej komisie sa určuje podľa bodu 5 tohto článku. Rovnakým postupom sa uskutočňuje obhajoba dizertačnej práce doktoranda zahraničnej vysokej školy na STU.
4. Fakulta je oprávnená v oznámení o čase a mieste konania obhajoby dizertačnej práce zverejniť
5. meno a priezvisko autora dizertačnej práce,
6. akademické tituly, vedecko-pedagogické tituly, umelecko-pedagogické tituly alebo vedecké hodnosti autora dizertačnej práce,
7. názov dizertačnej práce,
8. názov doktorandského študijného programu, na ktorého štúdium je autor dizertačnej práce zapísaný,
9. názov študijného odboru, v ktorom sa uskutočňuje doktorandský študijný program podľa písmena d),
10. dátum, čas a miesto konania obhajoby dizertačnej práce.
11. Zloženie skúšobnej komisie pre obhajobu dizertačnej práce sa riadi ustanoveniami čl. 19 body 6 až 9 tohto študijného poriadku. Oponenti dizertačnej práce môžu byť členmi skúšobnej komisie s právom hlasovať o výsledku obhajoby dizertačnej práce, ak spĺňajú podmienky podľa [čl. 19](file:///C:\\Users\\Michelkova\\Documents\\Marianna\\Štúdijný%20poriadok\\Nový%20ŠP%202023\\Nový_Studijny_poriadok_STU%202023.docx" \l "_Článok_19_Štátna) bod. 6 tohto študijného poriadku. Ak sa na uskutočňovaní doktorandského štúdia podieľa externá vzdelávacia inštitúcia (čl. 29 bod 5 tohto študijného poriadku) alebo spolupracujúca vysoká škola ([čl. 2](#_Článok_2_Študijný) bod 8 tohto študijného poriadku), skúšobná komisia má najmenej šesť členov, pričom sú v nej paritne zastúpení členovia z STU a členovia z partnerskej vzdelávacej inštitúcie. Predseda a najmenej jeden člen skúšobnej komisie sa určujú spomedzi členov odborovej komisie. Najmenej dvaja členovia skúšobnej komisie sú vysokoškolskí učitelia pôsobiaci na funkčných miestach profesorov alebo na funkčných miestach docentov, aspoň jeden z ich musí pôsobiť na funkčnom mieste profesora. Ďalej sa obhajoby dizertačnej práce zúčastňuje aj školiteľ doktoranda, ktorý nie je členom skúšobnej komisie [[čl. 32](file:///C:\\Users\\Michelkova\\Documents\\Marianna\\Štúdijný%20poriadok\\Nový%20ŠP%202023\\Nový_Studijny_poriadok_STU%202023.docx" \l "_Článok_3233_Školiteľ) bod 2 písm. k) tohto študijného poriadku].
12. Obhajoba dizertačnej práce sa môže uskutočniť, ak sú prítomní najmenej štyria členovia skúšobnej komisie, vrátane predsedu ([čl. 19](#_Článok_19_Štátna) bod 9 tohto študijného poriadku), pričom môže chýbať jeden z oponentov. Prítomnosť oponenta, ktorý v posudku uviedol, že práca nespĺňa podmienky dizertačnej práce, je nevyhnutná.
13. Obhajoba dizertačnej práce je verejná. Vykoná sa v jazyku, v akom je dizertačná práca  napísaná ([čl. 18](#_Článok_18_Záverečná) bod 3 tohto študijného poriadku).
14. Obhajoba dizertačnej práce sa vykoná formou vedeckej rozpravy medzi doktorandom, oponentmi, členmi skúšobnej komisie a ostatnými účastníkmi obhajoby dizertačnej práce.
15. Dizertačnú prácu a jej obhajobu hodnotí skúšobná komisia vyjadrením prospel alebo neprospel.
16. Priebeh obhajoby dizertačnej práce, riadi predseda skúšobnej komisie, vo výnimočných prípadoch môže vedením obhajoby poveriť člena skúšobnej komisie, ktorý je členom odborovej komisie (ďalej len „predsedajúci“). Postup pri obhajobe dizertačnej práce je zvyčajne nasledovný:
    1. obhajobu začne predsedajúci, uvedie stručný životopis doktoranda, tému dizertačnej práce, zásadné informácie z pracovnej charakteristiky doktoranda vypracovanej školiteľom, prehľad vedeckých alebo umeleckých prác doktoranda a ohlas na ne,
    2. doktorand uvedie podstatný obsah svojej dizertačnej práce, jej výsledky, splnenie cieľov a prínos,
    3. oponenti prednesú podstatný obsah svojich posudkov; posudok neprítomného oponenta prečíta poverený člen skúšobnej komisie v plnom znení,
    4. doktorand zaujme stanovisko k posudkom oponentov,
    5. predsedajúci oboznámi prítomných s ďalšími došlými posudkami a vyjadreniami k dizertačnej práci a otvorí diskusiu, ktorej sa môžu zúčastniť všetci prítomní.
    6. doktorand počas diskusie odpovie na všetky otázky a zaujme stanovisko ku všetkým podnetom a námietkam účastníkov diskusie,
    7. na neverejnom zasadnutí skúšobnej komisie sa zhodnotí priebeh obhajoby, zúčastňujú sa ho i oponenti a školiteľ; skúšobná komisia a oponenti, ak sú členmi skúšobnej komisie, rozhodnú tajným hlasovaním väčšinou hlasov, či doktorand úspešne obhájil dizertačnú prácu, v prípade rovnosti hlasov rozhoduje o výsledku obhajoby dizertačnej práce predseda skúšobnej komisie,
    8. bol skúšobnej komisie o znamenádizertačná práca a jej obhajoba bola hodnotená vyjadrením,
    9. výsledok obhajoby dizertačnej práce, oznámi predseda skúšobnej komisie na verejnom zasadnutí skúšobnej komisie.
17. Ak bola dizertačná práca a jej obhajoba hodnotená vyjadrením neprospel, v protokole o výsledku  štátnej skúšky - obhajoby dizertačnej práce sa uvedie stupeň prepracovania dizertačnej práce a termín, kedy najskôr môže doktorand opakovane predložiť žiadosť o povolenie vykonania obhajoby dizertačnej práce (opakovanú obhajobu dizertačnej práce). Protokol o výsledku  štátnej skúšky - obhajoby dizertačnej práce fakulta vydá doktorandovi do 30 dní od jej vykonania.
18. Ak doktorand odstúpi od obhajoby dizertačnej práce, dizertačná práca a jej obhajoba sa považuje za neúspešne absolvovanú a hodnotí sa vyjadrením neprospel. Pri neospravedlnenej neprítomnosti doktoranda na obhajobe dizertačnej práce sa dizertačná práca a jej obhajoba považuje za neúspešne absolvovanú a hodnotí sa vyjadrením neprospel. V prípadoch podľa tohto bodu môže doktorand obhajobu dizertačnej práce opakovať v termíne, ktorý určuje dekan na návrh predsedu odborovej komisie.
19. Doktorand môže opakovať obhajobu dizertačnej práce iba raz ([čl. 19](#_Článok_19_Štátna) bod 17 tohto študijného poriadku). Pre vykonanie opakovanej obhajoby dizertačnej práce platia ustanovenia [čl. 12](#_Článok_12_Podmienky) bod 4 tohto študijného poriadku. Opakované neúspešné absolvovanie dizertačnej práce a jej obhajoby je dôvodom na vylúčenie doktoranda zo štúdia nesplnenie požiadaviek podľa [čl. 23](#_Článok_23_Iné) bod 1 písm. c) tohto študijného poriadku.
20. Ak dekan zistí, že v priebehu konania obhajoby nebol dodržaný postup v zmysle bodu 10 tohto článku, nariadi opakovanie obhajoby.
21. Ak sú zachované všetky podmienky pre vykonanie obhajoby dizertačnej práce podľa tohto študijného poriadku, môže sa v odôvodnených prípadoch obhajoba dizertačnej práce vykonať kombinovanou metódou najmä, ak je člen skúšobnej komisie alebo oponent zo zahraničia a nemôže byť fyzicky prítomný na obhajobe dizertačnej práce. V takom prípade sa môže tento člen skúšobnej komisie alebo oponent pripojiť k prezenčnej obhajobe dizertačnej práce prostredníctvom videokonferencie alebo inými prostriedkami informačnej a komunikačnej technológie bez fyzickej prítomnosti.

## Článok 40 **Práva a povinnosti doktoranda v dennej forme štúdia**

1. Ustanovenia platné pre doktoranda študujúceho v dennej forme (ďalej len „doktorand DFŠ“) na fakulte sa vzťahujú primerane i na doktoranda DFŠ, ktoré sa uskutočňuje v spolupráci s externou vzdelávacou inštitúciou.
2. Pre doktoranda DFŠ platia ustanovenia čl. 8 tohto študijného poriadku upravujúce organizáciu akademického roka, okrem ustanovení upravujúcich skúškové obdobie a prázdniny.
3. Zapojenie doktoranda DFŠ do tímovej vedeckej činnosti, ktorá je obsahom domácich a zahraničných projektov pracoviska, ktoré je školiacim pracoviskom doktoranda, je možné po kladnom vyjadrení školiteľa.
4. Prítomnosť doktoranda DFŠ na školiacom pracovisku je určená v jeho individuálnom študijnom pláne, pričom nemôže byť stanovená viac ako 37,5 hod. týždenne.
5. Neprítomnosť na školiacom pracovisku zo zdravotných dôvodov ospravedlňuje doktorand DFŠ lekárskym potvrdením vystaveným ošetrujúcim lekárom, prípadne dokladom o práceneschopnosti.
6. Neprítomnosť doktoranda DFŠ na školiacom pracovisku bez predchádzajúceho písomného súhlasu školiteľa a vedúceho školiaceho pracoviska, prípadne bez dokladmi preukázaného ospravedlniteľného dôvodu (choroba a pod.), sa považuje za zavinené porušenie tohto študijného poriadku a bude posudzované ako disciplinárny priestupok podľa [čl. 28](#_Článok_28_Povinnosti) bod 5 tohto študijného poriadku.
7. Disciplinárny priestupok doktoranda DFŠ podľa bodu 6 tohto článku je dôvodom na vylúčenie zo štúdia. Štúdium doktoranda DFŠ bude skončené vylúčením zo štúdia na základe disciplinárneho opatrenia podľa [čl. 23](#_Článok_23_Iné) bod 1 písm. d) tohto študijného poriadku.

## Článok 41 **Študijná cesta doktoranda**

1. Študijná cesta doktoranda, ktorá má charakter akademickej mobility ([čl. 7](#_Článok_7_Akademická) tohto študijného poriadku), sa realizuje v súlade so všeobecne záväzným právnym predpisom28 na základe zmluvy medzi doktorandom, fakultou a prijímajúcou vysokou školou, po kladnom vyjadrení školiteľa.
2. V rámci plnenia individuálneho študijného plánu môže doktorand DFŠ plniť úlohy aj mimo školiaceho pracoviska v Slovenskej republike alebo v zahraničí. V takom prípade plní doktorand DFŠ úlohy na základe Dohody o študijnej ceste a patria mu cestovné náhrady podľa osobitného predpisu. [[59]](#footnote-63)
3. Školiace pracovisko, ktorým je externá vzdelávacia inštitúcia, môže riešiť plnenie úloh doktoranda DFŠ, vyplývajúcich z jeho individuálneho študijného plánu, aj iným spôsobom v súlade s internými predpismi externej vzdelávacej inštitúcie.

## Článok 42 **Študijné voľno doktoranda**

1. Doktorand DFŠ má nárok na študijné voľno. Rozsah študijného voľna v danom akademickom roku je zhodný s počtom dní prázdnin uvedených v harmonograme akademického roka STU ([čl. 8](#_Článok_8_Organizácia) bod 5 tohto študijného poriadku). Čerpanie študijného voľna na žiadosť doktoranda DFŠ s predchádzajúcim súhlasom školiteľa povoľuje vedúci školiaceho pracoviska alebo dekan. Vedúci školiaceho pracoviska alebo dekan môže doktorandovi DFŠ po vyjadrení školiteľa nariadiť čerpanie študijného voľna. Nevyčerpané študijné voľno sa do nasledujúceho akademického roku neprenáša.
2. Rektorské alebo dekanské voľno sa vzťahuje aj na doktorandov DFŠ, ak nie je vyhlásené inak.

## Článok 43 **Štipendium doktoranda**

1. Fakulta poskytuje doktorandovi DFŠ štipendium. Doktorand DFŠ má počas trvania štandardnej dĺžky štúdia študijného programu, na ktorý bol prijatý, ak už nezískal vysokoškolské vzdelanie tretieho stupňa, nárok na štipendium[[60]](#footnote-65):
   1. do vykonania dizertačnej skúšky najmenej vo výške 6. platovej triedy a prvého platového stupňa osobitnej stupnice platových taríf učiteľov vysokých škôl a výskumných a vývojových zamestnancov podľa osobitného predpisu[[61]](#footnote-66) a
   2. po vykonaní dizertačnej skúšky najmenej vo výške 7. platovej triedy a prvého platového stupňa osobitnej stupnice platových taríf učiteľov vysokých škôl a výskumných a vývojových zamestnancov podľa osobitného predpisu74.
2. Štipendium podľa bodu 1 tohto článku patrí doktorandovi DFŠ za celý mesiac, aj keď podmienky na jeho poskytnutie boli splnené len za časť mesiaca. Poskytovanie štipendia sa skončí najneskôr mesiacom skončenia štúdia ([čl. 22](#_Článok_22_Riadne) alebo [čl. 23](#_Článok_23_Iné) tohto študijného poriadku).
3. Ak štandardná dĺžka doktorandského štúdia je tri akademické roky, doktorand DFŠ má na štipendium nárok 36 mesiacov, ak štandardná dĺžka doktorandského štúdia je štyri akademické roky, doktorand DFŠ má na štipendium nárok 48 mesiacov.
4. Ak doktorand DFŠ zmení študijný program (čl. 20 tohto študijného poriadku), na účely nároku na štipendium podľa bodu 1 tohto článku sa rozumie počet mesiacov zodpovedajúci štandardnej dĺžke štúdia študijného programu po zmene študijného programu, pričom sú zohľadnené mesiace, počas ktorých bolo doktorandovi DFŠ poskytované štipendium v rámci štúdia pôvodného študijného programu, na ktorý bol doktorand DFŠ prijatý, pred zmenou študijného programu.
5. Štipendium podľa tohto článku sa poskytuje najmä z prostriedkov štátneho rozpočtu alebo z iných prostriedkov na základe uzavretých osobitných zmlúv určených pre účel štipendií (granty, zmluvy s podnikmi a pod.) alebo z účelových peňažných darov.
6. Fakulta môže podľa možností doktorandovi DFŠ zvýšiť výšku štipendia nad minimálnu výšku podľa bodu 1 tohto článku, a to aj opakovane. O zvýšení štipendia rozhoduje dekan.

# ČASŤ ŠIESTA ĎALŠIE USTANOVENIA

## Článok 44 **Sociálna podpora študentov formou štipendií**

1. STU priznáva sociálne štipendium študentom študijných programov prvých dvoch stupňov štúdia, ktorí majú trvalý pobyt v Slovenskej republike alebo študentom, ktorým bol udelený azyl, bola poskytnutá doplnková ochrana alebo bolo poskytnuté dočasné útočisko, na základe splnenia podmienok ustanovených v zákone. Sociálne štipendium je prideľované z prostriedkov štátneho rozpočtu a prispieva na úhradu nákladov spojených so štúdiom. Na sociálne štipendium má študent právny nárok.[[62]](#footnote-67)
2. STU priznáva študentom motivačné štipendium z prostriedkov štátneho rozpočtu[[63]](#footnote-68):
   1. vo vybraných študijných odboroch určovaných v metodike na základe analýz a prognóz vývoja trhu práce so zohľadnením študijných výsledkov z predchádzajúceho štúdia; ak ide o študenta študijného programu prvého stupňa, v prvom roku štúdia sa zohľadnia študijné výsledky z posledného roku štúdia na strednej škole,
   2. za vynikajúce plnenie študijných povinností, dosiahnutie vynikajúceho výsledku v oblasti štúdia, výskumu, vývoja, umeleckej alebo športovej činnosti.
3. STU priznáva tehotenské štipendium z prostriedkov štátneho rozpočtu tehotnej študentke, ktorá má trvalý pobyt v Slovenskej republike a nemá nárok na výplatu tehotenského, v období od začiatku 27. týždňa pred očakávaným dňom pôrodu určeným lekárom. Tehotenské štipendium slúži najmä na účel pokrytia zvýšených výdavkov spojených so zdravotným stavom študentky, špeciálnymi materiálnymi potrebami a s prípravou na narodenie dieťaťa. Na tehotenské štipendium má študentka právny nárok.[[64]](#footnote-69)
4. STU priznáva štipendium v rámci možností z vlastných zdrojov študentom a absolventom, u ktorých od riadneho skončenia štúdia neuplynulo viac ako 90 dní. Štipendiá sa poskytujú najmä za vynikajúce plnenie študijných povinností, dosiahnutie vynikajúceho výsledku v oblasti štúdia, výskumu, vývoja, umeleckej alebo športovej činnosti alebo ako jednorazová, či pravidelná sociálna podpora. [[65]](#footnote-70)
5. STU môže uzatvoriť s podnikateľom zmluvu o štipendijnom programe na poskytovanie podnikových štipendií pre študentov. Poskytovanie podnikových štipendií je upravené v zákone. Účelom podnikového štipendia je podpora štúdia vo vybraných študijných programoch alebo motivácia k voľbe určitej témy záverečnej práce. Na podnikové štipendium nemá študent právny nárok.[[66]](#footnote-71)
6. STU môže svojim študentom poskytovať pôžičky zo štipendijného fondu. Účelom študentských pôžičiek je prispievať na pokrytie nákladov spojených so štúdiom a na uspokojovanie sociálnych potrieb.[[67]](#footnote-72)
7. Rámcové ustanovenia o sociálnej podpore študentov upravuje čl. 40 Štatútu STU. Podmienky a postup priznávania a poskytovania štipendií študentom a absolventom STU a poskytovania pôžičiek upravuje Štipendijný poriadok STU.

Článok 45 **Podpora študentov a uchádzačov o štúdium so špecifickými potrebami**

1. STU vytvára všeobecne prístupné akademické prostredie aj vytváraním zodpovedajúcich podmienok štúdia pre študentov so špecifickými potrebami bez znižovania požiadaviek na ich študijný výkon. [[68]](#footnote-73)
2. Študent, ktorý súhlasí s vyhodnotením svojich špecifických potrieb, má podľa rozsahu a druhu špecifickej potreby nárok na primerané úpravy a podporné služby, najmä na:
   1. zabezpečenie možnosti využívať špecifické vzdelávacie prostriedky,
   2. individuálne vzdelávacie prístupy, najmä individuálnu výučbu vybraných predmetov pre študentov so zmyslovým postihnutím,
   3. osobitné podmienky na vykonávanie študijných povinností bez znižovania požiadaviek na študijný výkon, najmä individuálny študijný plán a individuálny harmonogram plnenia študijných povinností,
   4. individuálny prístup vysokoškolských učiteľov,
   5. odpustenie školného v odôvodniteľných prípadoch, ak ide o štúdium dlhšie, ako je štandardná dĺžka príslušného študijného programu.
3. Podpora študentov so špecifickými potrebami je zabezpečovaná prostredníctvom Poradenského centra STU a koordinátorov pre študentov so špecifickými potrebami. Podrobnosti o ich pôsobnosti upravuje Organizačný poriadok Poradenského centra STU a smernica rektora.

## Článok 46 **Poskytovanie poradenstva študentom**

1. STU poskytuje svojim študentom bezplatné poradenstvo. Poradenstvo sa poskytuje na účely zlepšovania duševného zdravia študentov a ich motivácie k štúdiu, pomoci pri problémoch, ktoré by mohli ohroziť riadne skončenie ich štúdia, a pomoci pri uplatnení sa na trhu práce.[[69]](#footnote-74)
2. Študentom sa poskytuje najmä psychologické poradenstvo, kariérové poradenstvo a poradenstvo v efektívnom učení sa. Odbornú a metodickú pomoc v oblasti poradenstva zabezpečuje Poradenské centru STU. Podrobnosti o jeho činnosti upravuje Organizačný poriadok Poradenského centra STU

## Článok 47 **Náležitosti rozhodnutí, ich doručovanie a právoplatnosť**

1. Na konanie a rozhodovanie o študijných právach a povinnostiach študenta sa nevzťahuje zákon č. 71/1967 Zb. o správnom konaní (správny poriadok) v znení neskorších predpisov.[[70]](#footnote-75)
2. O študijných záležitostiach týkajúcich sa práv a povinností študenta rozhoduje dekan fakulty, a to na základe písomnej žiadosti študenta alebo bez ohľadu na doručenie písomnej žiadosti študenta, ak táto právomoc vyplýva zo zákona alebo z tohto študijného poriadku. Ak ďalej nie je upravené inak, takéto rozhodnutie (ďalej tiež „rozhodnutie“ alebo „písomnosť“) je konečné a nie je možné proti nemu podať žiadosť o preskúmanie. Všetky rozhodnutia musia byť vyhotovené písomne v listinnej podobe a musia byť preukázateľne doručené podľa tohto článku.
3. Rozhodnutie o vylúčení zo štúdia podľa [čl. 23](#_Článok_23_Iné) bod 1 písm. c) a d) tohto študijného poriadku musí byť vyhotovené písomne v listinnej podobe, musí obsahovať výrok s odkazom na príslušné ustanovenie vnútorného predpisu alebo zákona (alebo obidva súčasne, ak sa uplatňuje), odôvodnenie na základe zisteného skutkového stavu a v prípadoch podľa [čl. 23](#_Článok_23_Iné) bod. 1 písm. d) tohto študijného poriadku aj poučenie o možnosti podať žiadosť o preskúmanie rozhodnutia.
4. Rozhodnutie musí byť študentovi doručené do vlastných rúk na STU alebo na fakulte alebo kdekoľvek na inom mieste, kde je zastihnuteľný. Študent v takom prípade doručovania sa musí osobe, ktorá takúto písomnosť doručuje, identifikovať preukazom študenta STU. Písomnosť študent preberie tak, že na kópiu takéhoto rozhodnutia potvrdí svojim vlastnoručným podpisom s uvedením dňa, hodiny, spôsobu prevzatia – osobne, prevzatie písomnosti a potvrdenú kópiu takejto písomnosti odovzdá osobe, ktorá predmetnú písomnosť študentovi doručila.
5. Ak doručovanie podľa predchádzajúceho bodu nie je možné, rozhodnutie podľa bodu 2 tohto článku sa doručí poštovou prepravou alebo prostredníctvom inej služby na doručovanie ako doporučená zásielka s doručenkou do vlastných rúk na adresu určenú študentom na doručovanie písomností podľa [čl. 28](#_Článok_28_Povinnosti) bod 4 písm. d) tohto študijného poriadku. Ak sa písomnosť nepodarí doručiť na adresu podľa predchádzajúcej vety (neplatí v prípade, ak študent odmietne písomnosť prevziať, v takom prípade sa považuje deň odmietnutia písomnosti za deň doručenia) alebo v prípade ak adresa, ktorú študent uviedol ako adresu na doručovanie písomností je totožná s adresou trvalého pobytu (v takom prípade sa ustanovenia prvej vety nepoužijú), študentovi sa písomnosť doručí na adresu trvalého bydliska a to poštovou prepravou alebo prostredníctvom inej služby na doručovanie ako doporučená zásielka s doručenkou do vlastných rúk.
6. Rozhodnutia o skončení štúdia podľa [čl. 23](#_Článok_23_Iné) bod 1 písm. b) a g) tohto študijného poriadku sa doručujú ako doporučená zásielka s doručenkou do vlastných rúk podľa predchádzajúceho bodu tohto článku.
7. Povinnosť fakulty doručiť rozhodnutie je splnená, keď študent rozhodnutie prevezme podľa bodu 4 alebo 5 tohto článku alebo dňom, keď sa písomnosť vráti fakulte ako nedoručiteľná zásielka (t. j. rozhodnutie je doručené, aj keď sa o ňom študent nedozvedel), alebo keď doručenie bolo zmarené konaním, alebo opomenutím študenta, t. j. ak študent odmietne písomnosť prevziať, v takom prípade sa považuje deň odmietnutia písomnosti za deň doručenia písomnosti. Účinky doručenia nastanú aj dňom, keď študent prijatie rozhodnutia odmietne bez ohľadu na spôsob doručenia.
8. Rozhodnutie, proti ktorému nemožno podať žiadosť o preskúmanie, je právoplatné.
9. Rozhodnutie dekana o vylúčení zo štúdia z dôvodu disciplinárneho opatrenia podľa [čl. 23](#_Článok_23_Iné) bod 1 písm. d) tohto študijného poriadku, proti ktorému študent nepodal žiadosť o preskúmanie, nadobúda právoplatnosť dňom márneho uplynutia osemdňovej lehoty odo dňa doručenia študentovi v zmysle tohto článku.
10. Rozhodnutie rektora o žiadosti o preskúmanie rozhodnutia dekana nadobúda právoplatnosť dňom doručenia študentovi podľa tohto článku.
11. Dňom skončenia štúdia je deň, keď rozhodnutie o vylúčení študenta zo štúdia nadobudlo právoplatnosť.
12. Na ustanovenia tohto študijného poriadku, ktoré upravujú spôsob doručovania, sa vzťahujú ustanovenia zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon  
    o e-Governmente) v znení neskorších predpisov.

## Článok 48 **Osobitné ustanovenia v čase mimoriadnej situácie, núdzového stavu alebo výnimočného stavu**

1. V čase mimoriadnej situácie, núdzového stavu alebo výnimočného stavu (ďalej len „krízová situácia“) možno vzdelávacie činnosti uskutočňované prezenčnou metódou uskutočňovať dištančnou metódou podľa [čl. 3](#_Článok_3_Formy,) bod 3 tohto študijného poriadku.
2. V čase krízovej situácie alebo ak krízová situácia trvala najmenej dve tretiny výučbovej časti semestra príslušného akademického roka môže dekan v príslušnom semestri akademického roka, v ktorom trvala krízová situácia, povoliť zrušenie zápisu predmetov na základe odôvodnenej žiadosti študenta doručenej dekanovi pred prvým termínom skúšky z príslušného predmetu. Za odôvodnenú žiadosť sa považuje, ak sa študent nemohol zúčastňovať vzdelávacích činností z vážnych zdravotných dôvodov alebo z iných vážnych dôvodov súvisiacich s krízovou situáciou, ktoré študent preukázateľne doloží vo svojej žiadosti.
3. V čase krízovej situácie alebo ak sa krízová situácia skončí v čase skúškového obdobia sa skúška podľa [čl. 15](#_Článok_15_Skúška) tohto študijného poriadku môže vykonať prostredníctvom videokonferencie alebo inými prostriedkami informačnej a komunikačnej technológie bez fyzickej prítomnosti. Ustanovenia tohto študijného poriadku vzťahujúce sa na organizáciu a priebeh skúšok na STU (skúšobný poriadok) sa v takom prípade uplatnia primerane.
4. V čase krízovej situácie sa štátna skúška podľa [čl. 19](#_Článok_19_Štátna) tohto študijného poriadku môže vykonať prostredníctvom videokonferencie alebo inými prostriedkami informačnej a komunikačnej technológie bez fyzickej prítomnosti.[[71]](#footnote-76)
5. V čase krízovej situácie sa verejná časť štátnej skúšky považuje za verejnú aj vtedy, ak fakulta zabezpečí jej zvukový záznam dostupný verejnosti na vypočutie v priestoroch fakulty počas troch mesiacov od skončenia krízovej situácie.
6. V čase krízovej situácie alebo ak krízová situácia trvala najmenej dve tretiny výučbovej časti aspoň jedného semestra príslušného akademického roka môže rektor určiť počet kreditov potrebný na pokračovanie v štúdiu podľa [čl. 17](#_Článok_17_Kontrola) bod 2 tohto študijného poriadku:
7. za prvý semester štúdia študijného programu prvého stupňa, ak krízová situácia trvala počas prvého semestra, najmenej 10 kreditov a najviac 30 kreditov,
8. za rok štúdia študijného programu prvého, druhého alebo tretieho stupňa najmenej 20 kreditov pri dennej forme štúdia a 16 kreditov pri externej forme štúdia.
9. Ak z dôvodu krízovej situácie nemohol študent riadne skončiť štúdium v lehote podľa [čl. 3](#_Článok_3_Formy,) bod 9 tohto študijného poriadku, rektor môže na odôvodnenú žiadosť študenta mimoriadne predĺžiť štúdium nad rozsah ustanovený v [čl. 3](#_Článok_3_Formy,) bod 9 tohto študijného poriadku a určiť študentovi lehotu, o ktorú sa štúdium predĺži.[[72]](#footnote-77)

# ČASŤ SIEDMA ZÁVEREČNÉ USTANOVENIA

## Článok 49

1. Všetky zmeny a doplnky tohto študijného poriadku musia byť schválené Akademickým senátom STU[[73]](#footnote-78).
2. Rektor sa splnomocňuje, aby po zmene a doplnení tohto študijného poriadku podľa bodu 1 tohto článku vydal jeho úplné znenie.
3. Ruší sa:
   1. Študijný poriadok Slovenskej technickej univerzity v Bratislave schválený Akademickým senátom STU dňa 24. júna 2013,
   2. Dodatok č. 1 k Študijnému poriadku Slovenskej technickej univerzity v Bratislave, ktorý bol schválený Akademickým senátom STU dňa 25. mája 2020,
   3. Dodatok č. 2 k Študijnému poriadku Slovenskej technickej univerzity v Bratislave, ktorý bol schválený Akademickým senátom STU dňa 13. júla 2020,
   4. Metodické usmernenie k Študijnému poriadku Slovenskej technickej univerzity v Bratislave zo dňa 12. júla 2013,
   5. Metodické usmernenie k vybraným ustanoveniam čl. 10 v spojení s čl. 21 Študijného poriadku Slovenskej technickej univerzity v Bratislave zo dňa 30. júla 2013,
   6. Metodické usmernenie pre utváranie odporúčaných študijných plánov študijných programov prvého, druhého a tretieho stupňa štúdia na Slovenskej technickej univerzity v Bratislave zo dňa 22. júla 2021,
   7. Metodické usmernenie k odovzdávaniu záverečných prác a organizácii štátnych skúšok na Slovenskej technickej univerzite v Bratislave zo dňa 14. apríla 2022,
4. Tento Študijný poriadok Slovenskej technickej univerzity v Bratislave bol schválený Akademickým senátom STU dňa 28. júna 2023.
5. Študijný poriadok Slovenskej technickej univerzity v Bratislave nadobúda platnosť dňom jeho schválenia Akademickým senátom STU a účinnosť dňom 1. september 2023.

..................................................... ...........................................................

prof. Ing. Marián Peciar, PhD. Dr. h. c. prof. h. c. prof. Dr. Ing. Oliver Moravčík

predseda Akademického senátu STU rektor STU

**Príloha číslo 1**

**vnútorného predpisu**

Študijný poriadok

Slovenskej technickej univerzity v Bratislave

schválený Akademickým senátom STU

dňa 28. júna 2023

**v znení dodatkov číslo 1 a 2**

**Organizácia a priebeh skúšok na Slovenskej technickej univerzite v Bratislave**

**(skúšobný poriadok)**

# Príloha číslo 1 Organizácia a priebeh skúšok na Slovenskej technickej univerzite v Bratislave

k Študijnému poriadku Slovenskej technickej univerzity v Bratislave

schválenému Akademickým senátom STU dňa 28. júna 2023

**Organizácia a priebeh skúšok na Slovenskej technickej univerzite v Bratislave**(skúšobný poriadok)

Článok 1  
**Skúška, forma skúšky a organizácia skúšok**

1. Formu vykonania skúšky a počet termínov skúšky upravuje [čl. 15](#_Článok_15_Skúška) študijného poriadku.
2. Skúšky sa vykonajú v skúškovom období zimného semestra alebo v skúškovom období letného semestra, v ktorom má študent daný predmet zapísaný. Skúšky z predmetov zapísaných v  zimnom semestri sa môžu konať aj v skúškovom období letného semestra.
3. Termín skúšky môže byť organizovaný ako voľný (nepovinný) alebo povinný. O organizovaní voľných alebo povinných termínov skúšok rozhoduje na úrovni daného predmetu skúšajúci. Povinné termíny skúšok môžu byť organizované aj plošne pre všetkých študentov fakulty, o čom rozhoduje dekan vydaním usmernenia na začiatku akademického roku. O spôsobe organizovania termínov skúšky v rámci predmetu je študent oboznámený v podmienkach pre vykonanie skúšky ([čl. 15](#_Článok_15_Skúška) bod 4 študijného poriadku).
4. Na voľný termín skúšky sa študent môže prihlásiť alebo odhlásiť sám. Študentovi je umožnené vybrať si z vypísaných termínov skúšky, prihlásiť sa na termín skúšky, ak mu to kapacita vybraného termínu umožňuje, resp. odhlásiť sa zdaného termínu skúšky. Organizácia voľných termínov skúšky sa riadi ustanoveniami [čl. 2](#_Článok_2_Vypisovanie) a [čl. 3](#_Článok_3_Prihlasovanie) tohto skúšobného poriadku.
5. Na povinný termín skúšky sa študent nemôže sám prihlásiť ani sa z neho odhlásiť. Organizácia povinných termínov skúšky sa riadi ustanoveniami [čl. 4](#_Článok_4_Organizácia) tohto skúšobného poriadku.
6. Študentovi so špecifickými potrebami môže byť na základe rozhodnutia dekana primerane upravená forma vykonania skúšky a termíny vykonania skúšky v závislosti od jeho špecifických potrieb ([čl. 49](#_Článok_49_Podpora) bod 2 študijného poriadku).

## Článok 2 **Vypisovanie termínov skúšky**

1. Termíny skúšky, miesto vykonania skúšky a kapacita jednotlivých termínov skúšky sú zverejnené prostredníctvom AIS najneskôr 2 týždne pred začiatkom skúškového obdobia (čl. 8 bod 5 študijného poriadku). Termín skúšky môže byť zverejnený aj v kratšej lehote alebo počas skúškového obdobia, ak ide o termín skúšky, ktorý je nad rámec počtu termínov podľa bodu 2 tohto článku. Za zverejnenie informácií podľa prvej vety tohto bodu je zodpovedný garant predmetu. Informácie podľa tohto bodu môžu byť zverejnené okrem AIS aj iným spôsobom.
2. Počet termínov skúšky (a ich kapacita) musí zohľadňovať počet študentov, ktorí majú daný predmet zapísaný, a to tak, aby študenti mali termíny skúšok rozložené v rámci celého skúškového obdobia daného semestra. Ponuka celkovej kapacity termínov skúšky musí tvoriť najmenej 1,3 násobok počtu študentov zapísaných na daný predmet.

## Článok 3 Prihlasovanie sa študentov na skúšku

1. Študent sa záväzne prihlasuje na skúšku prostredníctvom AIS.
2. Študent sa môže zo skúšky odhlásiť do termínu určeného v AIS. Neodhlásenie sa študenta zo skúšky a jeho následná neospravedlnená neúčasť na skúške znamená stratu termínu skúšky. V takomto prípade sa skúška považuje za neúspešne absolvovanú a hodnotí sa klasifikačným stupňom FX – nedostatočne. Na ospravedlnenie sa neprítomnosti na skúške sa primerane použijú ustanovenia [čl. 5](#_Článok_5_Formy) bod 5 študijného poriadku.

## Článok 4 **Organizácia povinných termínov skúšky**

1. Rozpisovanie povinných termínov skúšok z jednotlivých predmetov zabezpečuje skúšajúci prostredníctvom AIS.
2. Rozpis povinných termínov skúšky plošne pre celú fakultu sa zabezpečuje prostredníctvom rozvrhu skúšok. Fakulta zverejní rozvrh skúšok v AIS alebo na webovom sídle fakulty najneskôr 2 týždne pred začiatkom skúškového obdobia. V rozvrhu skúšok sú študentovi zverejnené povinné termíny a miesta konania skúšok z jednotlivých predmetov, ktoré má študent zapísané v danom semestri, vrátane opravných termínov skúšok.
3. Povinné termíny skúšok sú pre študenta záväzné. Neúčasť študenta na povinnom termíne skúšky znamená stratu termínu skúšky. V takomto prípade sa skúška považuje za neúspešne absolvovanú a hodnotí sa klasifikačným stupňom  
   FX – nedostatočne. Na ospravedlnenie sa neprítomnosti na skúške sa primerane použijú ustanovenia [čl. 5](#_Článok_5_Formy) bod 5 študijného poriadku.

## Článok 5 **Priebeh skúšky**

1. Za organizáciu a korektný priebeh skúšky je zodpovedný skúšajúci, ktorým je spravidla učiteľ, ktorý predmet prednášal. Študent je povinný na vyzvanie skúšajúceho sa identifikovať na skúške preukazom študenta STU a riadiť sa pokynmi skúšajúceho/skúšajúcich.
2. Skúšajúci je oprávnený vykázať študenta z miestnosti, kde skúška prebieha, v prípadoch, ak:
   1. študent sa odmietne identifikovať,
   2. študent nedodržiava pokyny skúšajúceho,
   3. študent koná nečestne (opisovanie, použitie nedovolených pomôcok a iných praktík).
3. Prípady uvedené v bode 2 tohto článku majú za následok stratu termínu skúšky a môžu sa posudzovať ako porušenie disciplinárneho poriadku a zásad študijnej morálky študenta. V takomto prípade sa skúška považuje za neúspešne absolvovanú a hodnotí sa klasifikačným stupňom FX – nedostatočne..
4. Ústna forma skúšky sa vykonáva samostatne alebo v kombinácii s  písomnou formou skúšky. Pri ústnej forme skúšky sú spravidla prítomní dvaja učitelia. Skúšajúci môže skúšať ústnou formou sám, iba ak sú prítomní aspoň dvaja študenti. Skúšajúci nesmie skúšať študenta ústnou formou sám ani v prípade, ak by s tým študent súhlasil. Skúšajúci môžu skúšať ústnou formou študenta individuálne alebo po skupinách študentov. Individuálne skúšanie študenta nesmie trvať dlhšie ako 30 minút, v prípade skúšania skupiny študentov nesmie skúšanie trvať dlhšie ako 90 minút.

## Článok 6 **Zápis hodnotenia skúšky a oprava zápisu**

1. Zápis hodnotenia skúšky známkou ( [čl. 16](#_Článok_16_Klasifikačná) bod. 2 študijného poriadku) sa vykonáva prostredníctvom AIS. Za zápis hodnotenia skúšky je zodpovedný skúšajúci. Skúšajúci zapisuje všetky hodnotenia skúšky podľa čl. 16 bod. 2 študijného poriadku. Ak sa študent nezúčastnil na žiadnom z vypísaných termínov skúšky, skúšajúci zapíše hodnotenie klasifikačným stupňom FX – nedostatočne.
2. Zápis hodnotenia skúšky do AIS vykoná skúšajúci najneskôr do piatich pracovných dní odo dňa vykonania skúšky. Ak sa na termíne skúšky zúčastnilo viac ako 150 študentov, môže skúšajúci vykonať zápis hodnotenia skúšky do AIS najneskôr do desiatich pracovných dní odo dňa vykonania skúšky. Zápis hodnotenia skúšky musí byť v AIS zrealizovaný tak, aby mal študent možnosť vykonať skúšku v opravnom termíne podľa [čl. 15](#_Článok_15_Skúška) bod 8 študijného poriadku. Nezrealizovanie zápisu hodnotenia skúšky neznamená zrušenie výsledku skúšky.
3. Po skončení skúškového obdobia musí byť v AIS zápis hodnotenia všetkých skúšok z predmetov, ktoré má študent v príslušnom období zapísané. Ak sa skúška z predmetu zapísaného v zimnom semestri vykoná v skúškovom období letného semestra, hodnotenie príslušného predmetu musí byť zadané v AIS najneskôr po skončení skúškového obdobia letného semestra. Kontrolu zápisov hodnotenia skúšky v príslušnom období akademického roka vykoná garant predmetu.
4. Skúšajúci je oprávnený urobiť zmenu hodnotenia skúšky v AIS
   1. do konca skúškového obdobia, ak v dôsledku zrejmej chyby v písaní zapísal nesprávne hodnotenie skúšky,
   2. ak je preukázaná nečestnosť študenta v zmysle [čl. 13](#_Článok_13_Kontrola) bod 3 študijného poriadku na základe rozhodnutia o uložení disciplinárneho opatrenia.
5. Skúšajúci je povinný uchovávať podklady, na základe ktorých skúšku vyhodnotil, najmenej tri roky.

## Článok 7 **Žiadosť študenta o preskúmanie priebehu alebo výsledku skúšky**

1. Ak má študent pocit neobjektívneho hodnotenia pri skúške, alebo ak zistí, že neboli dodržané pravidlá uvedené v tejto prílohe, má právo písomne požiadať garanta študijného programu o preskúmanie priebehu skúšky alebo výsledku skúšky. Ak skúšajúcim je garant študijného programu, žiadosť adresuje dekanovi fakulty.
2. Garant študijného programu alebo dekan písomne odpovie na žiadosť študenta do dvoch týždňov. V prípade odôvodnenej žiadosti nariadi opakovanie skúšky, inak žiadosť zamietne. Opakovaná skúška môže byť aj komisionálna. Pôvodne vykonaná skúška sa nepočíta do počtu termínov, ktoré môže študent absolvovať v zmysle čl. 15 bod 7 študijného poriadku.
3. Rozhodnutie garanta alebo dekana je konečné.

## Článok 8 **Záverečné ustanovenie**

Pravidlá uvedené v tomto skúšobnom poriadku sa primerane vzťahujú aj na udeľovanie klasifikovaných zápočtov.

**Príloha číslo 2**

**vnútorného predpisu**

Študijný poriadok

Slovenskej technickej univerzity v Bratislave

schválený Akademickým senátom STU

dňa dd. júna 2023

**Dohoda o študijnej ceste doktoranda**

1. § 58a ods. 1 až 5 zákona. [↑](#footnote-ref-1)
2. § 58a ods. 6 zákona. [↑](#footnote-ref-2)
3. § 51 ods. 2 zákona. [↑](#footnote-ref-3)
4. § 51 ods. 4 zákona. [↑](#footnote-ref-4)
5. § 51 ods. 7 alebo § 53 ods. 6 zákona. [↑](#footnote-ref-5)
6. § 54a zákona. [↑](#footnote-ref-6)
7. Čl. 34 Štatútu STU.. [↑](#footnote-ref-7)
8. Čl. 6 ods. 1 Ústavy Slovenskej republiky. [↑](#footnote-ref-8)
9. § 54a zákona a čl. 34 bod 12 Štatútu STU. [↑](#footnote-ref-9)
10. § 65 ods. 2 zákona č. 131/2002 Z. z. [↑](#footnote-ref-12)
11. § 51 ods. 4 písm. j zákona č. 131/2002 Z. z. [↑](#footnote-ref-13)
12. § 3 ods. 4 vyhlášky Ministerstva školstva Slovenskej republiky č. 614/2002 Z. z. o kreditovom systéme štúdia v znení neskorších predpisov [↑](#footnote-ref-14)
13. Článok 12 bod 16 Štandardov pre študijný program vydaných Slovenskou akreditačnou agentúrou pre vysoké školstvo. [↑](#footnote-ref-15)
14. § 108 ods. 8 zákona č. 131/2002 Z. z. [↑](#footnote-ref-16)
15. Pravidlá a podmienky prijímania na štúdium študijných programov prvého, druhého a tretieho stupňa na STU [↑](#footnote-ref-17)
16. § 62 zákona č. 131/2002 Z. z. [↑](#footnote-ref-18)
17. Vyhláška Ministerstva školstva Slovenskej republiky č. 614/2002 Z. z. o kreditovom systéme štúdia v znení neskorších predpisov. [↑](#footnote-ref-19)
18. § 69 ods. 1 zákona č. 131/2002 Z. z. [↑](#footnote-ref-20)
19. § 100 zákona č. 131/2002 Z. z. [↑](#footnote-ref-21)
20. [↑](#footnote-ref-22)
21. § 6 vyhlášky Ministerstva školstva Slovenskej republiky č. 614/2002 Z. z. o kreditovom systéme štúdia v znení neskorších predpisov. [↑](#footnote-ref-23)
22. § 51 ods. 3 zákona č. 131/2002 Z. z. [↑](#footnote-ref-24)
23. Metodické usmernenie Ministerstvo školstva, vedy, výskumu a športu Slovenskej republiky č. 56/2011 o náležitostiach záverečných prác, ich bibliografickej registrácii, uchovávaní a sprístupňovaní. [↑](#footnote-ref-25)
24. § 3 ods. 4 zákona č. 270/1995 Z. z. o štátnom jazyku Slovenskej republiky v znení neskorších predpisov. [↑](#footnote-ref-26)
25. § 62a ods. 1 zákona č. 131/2002 Z. z. [↑](#footnote-ref-27)
26. § 62b zákona č. 131/2002 Z. z. [↑](#footnote-ref-28)
27. § 63 ods.7 zákona č. 131/2002 Z. z. [↑](#footnote-ref-29)
28. § 63 ods. 11 zákona č. 131/2002 Z. z. [↑](#footnote-ref-30)
29. § 63 ods. 7 až 13 zákona č. 131/2002 Z. z.. [↑](#footnote-ref-31)
30. Vyhláška Ministerstva školstva vedy, výskumu a športu Slovenskej republiky č. 233/2011 Z. z., ktorou sa vykonávajú niektoré ustanovenia zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. [↑](#footnote-ref-32)
31. § 108 ods. 9 zákona č. 131/2002 Z. z. [↑](#footnote-ref-33)
32. Napríklad § 51a ods. 2 zákona č. 131/2002 Z. z., § 28 ods. 2 zákona č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov [↑](#footnote-ref-34)
33. § 59 ods. 4 zákona č. 131/2002 Z. z. [↑](#footnote-ref-35)
34. § 66 ods. 1 zákona č. 131/2002 Z. z. [↑](#footnote-ref-36)
35. § 72 ods. 2 písm. c) zákona č. 131/2002 Z. z. [↑](#footnote-ref-37)
36. § 108f ods. 1 zákona č. 131/2002 Z. z. [↑](#footnote-ref-38)
37. § 108h ods. 1 zákona č. 131/2002 Z. z. [↑](#footnote-ref-39)
38. § 66 ods. 2 zákona č. 131/2002 Z. z [↑](#footnote-ref-40)
39. Príloha č. 4 vyhlášky Ministerstva školstva Slovenskej republiky č. 614/2002 Z. z. o kreditovom systéme štúdia v znení neskorších predpisov. [↑](#footnote-ref-41)
40. § 68 ods. 2 zákona č. 131/2002 Z. z. [↑](#footnote-ref-42)
41. § 8 vyhlášky Ministerstva školstva Slovenskej republiky č. 614/2002 Z. z. o kreditovom systéme štúdia v znení neskorších predpisov. [↑](#footnote-ref-43)
42. § 68 ods. 13 zákona č. 131/2002 Z. z. [↑](#footnote-ref-44)
43. § 92 zákona č. 131/2002 Z. z. [↑](#footnote-ref-45)
44. § 92 ods. 16 zákona č. 131/2002 Z. z. [↑](#footnote-ref-47)
45. § 70 ods. 16 zákona č. 131/2002 Z. z. [↑](#footnote-ref-48)
46. § 54 ods. 1 zákona č. 131/2002 Z. z. [↑](#footnote-ref-49)
47. § 15 ods. 1 písm. b) zákona č. 131/2002 Z. z. [↑](#footnote-ref-50)
48. § 54 ods. 22 zákona č. 131/2002 Z. z. [↑](#footnote-ref-52)
49. § 54 ods. 12 zákona č. 131/2002 Z. z. [↑](#footnote-ref-53)
50. § 54 ods. 17 zákona č. 131/2002 Z. z. [↑](#footnote-ref-54)
51. § 54 ods. 8 zákona č. 131/2002 Z. z. [↑](#footnote-ref-55)
52. § 54 ods. 9 zákona č. 131/2002 Z. z. [↑](#footnote-ref-56)
53. § 54 ods. 10 zákona č. 131/2002 Z. z. [↑](#footnote-ref-57)
54. § 54 ods. 11 zákona č. 131/2002 Z. z. [↑](#footnote-ref-58)
55. § 54 ods. 3 zákona č. 131/2002 Z. z. [↑](#footnote-ref-59)
56. Čl. 5 vnútorného predpisu Vnútorný systém zabezpečenia kvality doktorandského štúdia na STU. [↑](#footnote-ref-60)
57. § 54 ods. 4 zákona č. 131/2002 Z. z. [↑](#footnote-ref-61)
58. § 54 ods. 14 zákona č. 131/2002 Z. z. [↑](#footnote-ref-62)
59. Zákon č. 283/2002 Z. z. o cestovných náhradách v znení neskorších predpisov. [↑](#footnote-ref-63)
60. § 54 ods. 18 zákona č. 131/2002 Z. z. [↑](#footnote-ref-65)
61. Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov. [↑](#footnote-ref-66)
62. § 96 zákona č. 131/2002 Z. z. [↑](#footnote-ref-67)
63. § 96a zákona č. 131/2002 Z. z. [↑](#footnote-ref-68)
64. § 96b zákona č. 131/2002 Z. z. [↑](#footnote-ref-69)
65. § 97 zákona č. 131/2002 Z. z. [↑](#footnote-ref-70)
66. § 97a zákona č. 131/2002 Z. z. [↑](#footnote-ref-71)
67. § 101 ods. 3 zákona č. 131/2002 Z. z. [↑](#footnote-ref-72)
68. § 100 zákona č. 131/2002 Z. z. [↑](#footnote-ref-73)
69. § 100a zákona č. 131/2002 Z. z. [↑](#footnote-ref-74)
70. § 108 ods. 1 zákona č. 131/2002 Z. z. [↑](#footnote-ref-75)
71. § 108e ods. 4 zákona č. 131/2002 Z. z. [↑](#footnote-ref-76)
72. § 108e ods. 4 zákona č. 131/2002 Z. z. [↑](#footnote-ref-77)
73. § 9 ods. 1 písm. b) zákona [↑](#footnote-ref-78)